Zer jakin edo ezagutu beharko lukete adimen gaitasun handikoek eta hauen senitartekoek? - AGH\nBy I.E., Y.O. | 2020-12-29\nAdimen gaitasun handiak dituen seme edo alaba duzula jakin duzunean ziur aski hau pentsatu duzu: Zerbait esan behar diot? Zer esango diot? Komeni ote zaio AGHk dituela jakitea?\nGure ustez ezinbestekoa da nolakoak garen jakitea/ezagutzea horrek dituen abantaila eta eragozpenekin. Gure izana, gure ezaugarriak zein premiak zeintzuk diren ezagutzea ezinbestekoa da garapen osasuntsua burutzeko.\nUste dugu ondoren aipatzen diren egileen ekarpenak lagungarri izan daitezkeela erantzun egokiak bideratzeko.\nDeb Douglas (2016), 20 urte luzez adimen gaitasun handien inguruan lanean dabilen irakasle emakumea da. Bere lana programa berezietan, aholkulari zereginetan eta ikerkuntzan burutu du. Hainbat liburu eta artikulu idatzi ditu, besteak beste, The Roeper Review, Parenting for High Potential edo Gifted Children aldizkarietan. Egileak Adimen gaitasun handiko familiengan maiz sortzen diren zalantza edo galdera batzuk plazaratu ditu, esaterako:\nZer esan behar behar diot nire seme edo alabari?\nKomeni zaio adimen gaitasun handiak dituela jakitea?\nEz ote da elitista edo/ta berekoi bihurtuko?\nGaldera hauek gure inguruan ere, familia eta irakasleen artean, sarri egoten dira kezka eta ardura bihurtzen dira.\nAditu honek, 1985. urtetik gaur arte, egoera askorik ez dela aldatu dio eta 2016an 300 nerabekin buruturiko inkestan ondorio hauek jaso zituen:\nGurasoen % 25ek soilik hitz egin zuten euren seme-alabekin adimen gaitasun handiari buruz\nNerabeen % 33k inork ez ziela gaiaz hitz egin esan zuten\nNerabeen % 43k ez zekien ezer ikastetxeetan egon zitezkeen programa bereziei buruz\nNerabeen % 55ek inork ez ziela haien hezkuntzaz arduratzera animatu adierazi zuten\nArdura honi erantzuteko Douglasek aditu desberdinen ekarpenak bildu eta Adimen gaitasun handiko haur, gazte eta horien familiek ezagutu beharko lituzketen 30 ideia azaldu ditu.\nDouglasen ustetan, laburbilduz, hauek dira ezagutu beharrekoak:\nAdimen gaitasun handiak izateak pertsonaren izanari dagokio, ez egiten duenari, beraz, eskolan ondo ibiltzeaz, etorkizunean izango zarenaz edo gizarteari egin diezaiokezun ekarpenez baino haratago doa izate hori.\nHainbat eginkizunetan adinkideak baino hobeak izan arren, horrek ez du esan nahi besteak baino gehiago zarenik.\nAdimen gaitasun handiak izateko era desberdinak daude, ez bakarra.\nAdimen gaitasun handikoek, klasekideekin alderatuta, hezkuntza beharrizan desberdinak dituzte.\nAdimen gaitasun handiak izatea ona da. Pertsona hauen bizitza ez da beti erraza izango halabeharrez, baina pertsona bakar eta zoragarria egiten zaituzten alderdiak dira.\nBeste aditu batzuek ere, George Betts, Lawson Davis, Jim Delisle, Jean Peterson eta Karen B. Rogers-ek, ildo beretik, proposamen batzuk azaldu dituzte, beti ere, irakasle eta familia moduan haur, gazte eta helduak laguntzearren.\nAdimen gaitasun handia egunero duzun zerbait da, urte osoan zehar, eta ez eskola orduetan soilik.\nAhal duzun guztia egin behar duzu ingurune aberats eta positiboan bizitzeko.\nAhalegindu zaitez lagundu, sustatu eta eragingo zaituzten lagunak bilatzen.\nZure pasioa bilatu eta horretan segi.\nAberasgarria den ingurune batek, benetako lagunak dituenak eta zure pasioa aurrera eramaten lagunduko zaituenak, autokontzeptu baikor eta benetako autoestimua lortzen lagunduko zaitu.\nZure ametsetan indarra jarri, ez munduak zutaz izan dezakeen pertzepzio ezkorretan.\nZu pertsona bakarra zarela ulertzeko gai direnekin elkar zaitez.\nZure ingurukoen zalantzen aurrean zureari jarrai. Besteen ezkortasuna zure etorkizuna eraikitzeko erabili dezakezu.\nZiurtasunez aritu eta arriskuari konfidantzaz aurre egin. Maiz, zu, besteekin alderatuta, bakarra edo desberdina izan arren ikasteko etas hazteko aukera gisa hartu.\nGaitasun handia izatea erronka da, aurrera egin.\nAdimen gaitasun handikoek, besteek, dituzten trebetasunen batuketa baino gehiago direla jakin dezatela nahi dute.\nZuri ez dagokizuna ez duzu ordaindu behar. Zuk dituzun emozio intentsoak landu beharreko zerbait dira, ez ordea ezintasun gisa jaso edo desegin behar.\nUtzi haien pasioak esploratzen.\nIrakatsi iezaiezu haien kabuz defendatzen, argudiatzen…\nAdimen gaitasun handia betirako izango duzu, heldua izango zarenean ere bai. Pozez eta alaitasunez hartu.\nLaguntza eskatzen ikasteak on eginen dizu.\nZure bizitza emozionalaz eta sozialaz hitz egiteak etorkizuneko bizitzan, lanean, familian bikotearekin, parekoekin…lagunduko dizu.\nIzango dituzun gatazken bidez erreisilentzia eta zurekiko konfidantza irabaziko duzu.\nEskola garaian lorpen maila izateak ez du alabeharrez unibertsitate eta heldu aroko arrakasta ziurtatzen.\nZeure emozioak ezagutzeak mesede egin diezazuke.\nProzesuan (bidea egiten) disfrutatu, produktua (lorpena) bezain garrantzitsua izan dakizuke-eta.\nZu zeu ezagutu.\nZure erakundeak ezagutu.\nZure ingurunea ezagutu.\nZure hezkuntza bidea ezagutu.\nAzkenik esan, Douglasen iritziz, eta gu ere bat gatoz, gure lana haur hauek enpoderatzen laguntzea izan beharko luke, haien ametsak lortzen lagunduz, gaitasun indibidualak garatuz, dituzten eskubide eta eginbeharrak ulertuz, lagundu diezaieketen pertsonekin elkartuz eta bizitza zoragarria eta aukerak esploratuz.\nIturria: Douglas, D. 30 things parents and gifted kids need to know. National Association for Gifted Children | Summer 2016et\n← Perfekzionismoa: gauzak bikain egiteko joera


Etxebizitzak eskuratzeko betebeharrak. Duela 5 urte baino gutxiago etxebizitza bat saldu dut/dohaintzan eman dut. Orain badut etxebizitza babestua eskuratzerik? - navarra.es\nDuela 5 urte baino gutxiago etxebizitza bat saldu dut/dohaintzan eman dut. Orain badut etxebizitza babestua eskuratzerik?\nArau orokor gisa, ezin dute etxebizitza babesturik eskuratu azken 5 urteetan etxebizitzaren bat edo etxebizitza zatiren bat saldu edo dohaintzan eman duten pertsonek (jabariaren eta erabili eta gozatzeko eskubide errealen eskualdaketak barne).\nHala ere, 90.000 eurotik gorako diru sarrerak ekarri ez dituzten eskualdaketak arau orokor horretatik salbuesten dira. Hori bai, beti eman behar da eskualdaketa horren berri etxebizitza babestua eskatzen denean, bestela datuak ezkutatzea egozten ahalko zaio eskatzaileari.\nOndorio horietarako, eskualdaketak ekarritako diru sarreratzat honako hauek joko dira: etxebizitza besterenduz lortzen diren diru kopuruak, eskualdatutako etxebizitzaren salerosketa edo esleipen eskriturari dagokion hipoteka-maileguak amortizatu gabe duen zatia kenduta.\nEskualdaketaren froga gisa, haren eskritura publikoa eta haren gaineko zergen likidazioa aurkeztu behar dira. Eskualdaketak sortutako balioa (aipatutako 90.000 euro horiek gainditzen ote diren ikusteko) honako hauetatik handiena izanen da:\nAzkenean, kontuan hartu behar da azken bost urteetan etxebizitza baten edo haren zati alikuota baten jabaria edo erabilera edo gozamen eskubide erreala eskualdatu dutenek eta eskualdatze horren bidez 60.000 eurotik gorako diru-sarrerak lortu dituztenek ezin izanen dutela eskuratu etxebizitza babestua erosi edo alokatzeagatiko diru-laguntzarik.


IÃ±urrategi, Vallejo eta Zabalza kanpalekura itzuli dira altueran hiru gau igaro ondoren - basqueteam\n376egunak 17orduak 42minutuak\nIbilbidea azteru eta gero Nuptsera bide britaniarretik igotzea erabaki dute\n2012ko urriaren 4an.-Island Peak mendian altuerara egokitzeko prozesuarekin hasi ondoren, Naturgas/BBK Nuptse 2012 espedizioko kideek atseden gutxi hartu zuten, 24 ordu eskas, berriz ere astelehen eguerdian Nuptseko hegoaldeko hegalera abiatuz. Bertan, bide britaniarrean, Walmsley eta Bonigton-en gidaritzapean 1961an zabaldutakoa, hiru gau igaro dituzte 5.200, 5.800 eta 6.300 metrora hurrenez hurren eta helburua guztiz zehaztuta itzuli dira oinarrizko kanpalekura: Bide bera egitea erabaki dute baina alpetar erara tontorreraino (7.861 metro). Konpromiso handiko jarduera da, oso pareta altua eta teknikoa eta bidea ez dago baldintza onenetan.\nAstelehenean zailtasun gutxiko zoru malkartsu baten zehar ibilaldia burutu ostean, hurrengo metroetan esfortzu handiagoa eskatzen zuen egoerak, Mikel Zabalzak oinarrizko kanpalekutik adierazi digun bezala: “Lur eremua geroz eta harritsuagoa da eta penditza handikoa gainera, harriak solte dituelarik; oso deserosoa gainean 20 kiloko motxila eramateko”.\nBigarren gaua mendi-lepo baten pasa ondoren, 5.800 metrotik gorakoa, bidea zaila bezain ikusgarria suertatzen da, izotz eskaladarekin eta eguzkiak bigundutako elurra oso baldintza txarretan dagoelarik. Kontu handiz joan beharra dago, sahiesbideak ondo aukeratuz, eskakizun tekniko ikaragarria duten parajeak gaindituz eta ia zortzimilako baten altuera duena. “Atzo, eskaladaren hirugarren egunean, haize nahiko bortitza hasi zen eta ez zen geratu. Gaur gauean, aristan geundela, ufada gogorrak jasan ditugu 6.300 metrora”. Haizeak behintzat mendia garbituko du, goikaldean elurrez lepo baitago. 4 ordutan jeitsi dira gaur Chukung-era, oinarrizko kanpalekura iritsiz”.\nBadakite Nuptse alpetar erara igotzea (oxigenorik gabe, garraiatzailerik gabe, soka finkorik gabe eta altuerako kanpamentu egonkorrik gabe) konpromiso handiko erronka dela baina aldi berean “guztia emateak” motibatzen gaitu, dio Mikelek. Ezinbestekoa altueran aklimatazio egokia egitea, “Zenbait gau gehiago behar ditugu 6.500 metro ingurura eta prisarik gabe joan beharra daukagu; tontorretik gertu egin beharreko eskaladak guztioi dena ematea eskatuko digu”\nPare bat eguneko atsedenaldia izango dute orain oinarrizko kanpalekuan, bide britaniarrean grabatutako irudiak editatzen emango dituzte hurrengo orduak. Irrikitan gaude ikusteko!


Euroganberak% 90erainoko beherapena onartu du Internet mugikorraren atzerriko tarifetan | Consumer\nEuroganberak% 90erainoko beherapena onartu du Internet mugikorraren atzerriko tarifetan\nOporrak beren herrialdetik kanpo igarotzen dituzten familiei gutxienez 200 euro aurrezteko aukera emango die.\nEuropako Parlamentuak Europar Batasunaren (EB) arau berria onartu zuen atzo -578 boto alde, 10 aurka eta 10 abstentzioa-. Horren arabera, telefono-konpainiek beren bezeroei Internet mugikorra atzerrian erabiltzeagatik kobratu ahal dizkieten tarifak %90eraino jaitsi beharko dira. Erregelamendu horri esker, gutxienez 200 euro aurreztuko dituzte oporrak atzerrian igarotzen dituzten familiek, eta 1.000 euro baino gehiago urtean EBn bidaiatzen duten enpresaburuek, Europako Batzordearen (EB) kalkuluen arabera.\nInternet mugikorra atzerrian erabiltzeko legez baimendutako gehienezko prezioa hau izango da: 2012ko uztailetik aurrera, 70 zentimo / mega; 2013ko uztailean, 45 zentimo; eta 2014ko uztailean, 20 zentimo. Gehieneko prezio berriak finkatu egin dira, Bruselak hainbat ohar egin arren, operadoreek ez dietela bezeroei jasanarazi handizkako prezioen beherapenak. Eta atzerrian datuak haririk gabe transmititzeko tarifak askoz handiagoak dira Espainian baino.\nUne honetan ez dago gehienezko prezio arauturik Internet mugikorra atzerrian erabiltzeko. Operadore askok lau euro baino gehiago kobratzen zuten, 2009ko uztailean, eta prezio hori sei aldiz murriztuko da, Bruselako datuen arabera. Neelie Kroes telekomunikazioen komisarioak nabarmendu zuenez, “atzerrian bidaiatzen ari diren bitartean sakelako telefonoa erabili dutenek ezagutzen dituzten iruzurrak amaitu ditugu”. “2014. urtean, prezioak oraindik gehiago murrizten direnean, datuak deskargatzeko gehienezko kostua 20 zentimo izango da mega bakoitzeko, eta egungo tarifa askoren %90 aurreztuko da”, adierazi zuen Erkidegoko Gobernuak jakinarazpen batean.\nPrezio-muga berriak ezartzeaz gain, telefono-konpainiak “roaming”-eko handizkako zerbitzuak saltzera behartzen ditu arauak, bai datu-zerbitzuak, bai ahots-zerbitzuak edo SMSak, operadore birtualei, haiek ere bezeroei eskaintzeko aukera izan dezaten. Era berean, mugikorren erabiltzaileek eskubidea izango dute, 2014ko martxoaren 1etik aurrera, kontratatu duten operadorea ez den beste bati desplazamendu-zerbitzuak banaka erosteko, zenbakiz aldatu beharrik gabe, kontratu merkeagoak eskuratu ahal izateko. Bi neurri horien helburua merkatuan lehia handiagoa sartzea da, prezio-jaitsiera berriak behartzeko.\nEBk beste hiru urtez luzatzea onartu du atzerriko deien eta testu-mezuen txikizkako tarifetarako indarrean zeuden mugak, hasiera batean 2012ko ekainaren 30ean luzatzen zirenak. Mugikorren deietarako baimendutako gehieneko prezioa 35 zentimotik 29 zentimora jaitsiko da legearen arabera 2012ko uztailaren 1ean, 24 zentimora 2013ko uztailean eta 19 zentimora 2014ko uztailean. Mezuak 11 zentimokoak izanen dira gaur egun, eta bederatzi zentimokoak 2012ko uztailaren 1etik aitzina, zortzi zentimo 2013an eta sei zentimo 2014. urtean.\nOro har, EBko “roaming” arauak -deiak, mezuak eta datuak kontuan hartzen dira- aukera emango die kontsumitzaileei 2007an zituzten kostuen %75 aurrezteko. Aurten, europarrek 5.000 milioi euro gastatuko dituzte desplazamendu-zerbitzuetan, eta 15.000 milioi aurreztuko dituzte 2007ko prezioekin alderatuta.\nbeherapen Euroganbera Internet-eu movil-eu onartzen du


Famadihana - Wikipedia, entziklopedia askea.\nFamadihana Madagaskarko malgatxe herriaren hilobiratze tradizioa da. Hezurren biraketa bezala ezagutzen den zeremonia honetan, pertsonek euren arbasoen gorpuak familiako kriptetatik ateratzen dituzte, gorpuak oihal freskoan biltzen dituzte eta euren izenak oihalean idazten dituzte, beti gogoratuak izan daitezen. Ondoren, zuzeneko musikarekin dantzatzen dute, gorpuak euren buruen gainean daramatzaten bitartean, eta hilobiak inguratzen dituzte, hilotzak familiaren hilobira itzuli aurretik.\nFamadihana, dirudienez, jatorri berri samarra duen ohitura bat da. Beharbada, XVII. mendetik aurrera soilik egin da bere egungo forman, Asiako hego-ekialdeko hil ohitura bikoitz aurremodernoen egokitzapen bat izan daitekeen arren. Hildakoen espirituak azkenean arbasoen mundura batzen direnaren ustean oinarritzen da ohitura, gorputzaren deskonposizio osoaren eta zeremonia egokien ondoren, eta horrek urte asko eraman ditzake. Madagaskarren hau erritu erregular bihurtu zen, normalean zazpi urtean behin, eta ohiturak ahaidetasun-ospakizunetan hedatutako familiak biltzen ditu, batzuetan harreman arazotsuak dituztenak ere bai.\nFamadihanaren praktika gainbeheran dago, zetazko oihalen prezioagatik eta zenbait malgatxek praktika zaharkitua dela uste dutelako. Lehen misiolariek bertan behera utzi zuten praktika, eta kristau ebanjeliko malgatxeek gero eta gehiago abandonatu dute. Eliza Katolikoa, baina, jada ez da praktika horren aurka agertzen, Famadihana kultura hutsa dela uste duelako, eta ez erlijiosoa. Malgatxe batek BBCri azaldu zion bezala: "Garrantzitsua da, hildakoak errespetatzeko gure modua delako. Familia osoa, herrialde osokoa, elkartzeko aukera ere bada".\nOrriaren azken aldaketa: 11 urria 2019, 21:06.


Posizioa Penetrating Passing (6vs6) | Jabetza SSG-ren | SSG-n erasotzen | Futbol Alderdi Txikien Jokoak (SSG)\nOrdua: 20-30 min Posizioak: ALL\nJokalariak: 12 + Area: 30x30 yrds\nGaitasuna garbi mantentzeko prestatzea.\nEntrenatzeko trebetasunak bilatu eta jolastu sartzen diren pasabideak. Jabetzako trebetasunak.\nKonfiguratu 30x30yrd sareta, Jokatzeko eremuaren erdiguneko 10x10yrd plazarekin. 2 taldeak talde bakoitzean 6 jokalariekin koloretako pinnies desberdinetan.\nBi taldeek jokatzeko eremuan lehiatzen dira eta erdiko plazan 2 aldeetatik pasatzen den pase bat jokatzen saiatzen dira.\n6vs6, ordea, jabe den taldeak kanpoko plazan 6 jokalari ditu futbolean edukitzeko. Defentsa taldeak 2 jokalari jaurtitzen ditu erdiko plazan, non futbolean zehar blokeatu / interceptatzen eta erdiko plazatik pasatzen saiatzen diren. 6vs4 + bihurtuz (2 blokeatzaile).\nEraso taldea futbolaren jabe bazara, erasotzaileek defendatzaileak bihurtu dira.\nDefentsarako pasatzen denean, defentsako talde berriek 2 jokalaria erdigunera eramaten dute.\nNo erasotzeko jokalari daude zentro plazan onartzen.\nFutbola erdiko plazan defendatzaile batek interceptatzen badu, erdialdetik kanpora joango dira eta talde handira joango dira plaza handiagoan eta taldeek rolak aldatzen dituzte (hau da, erasotzen eta defendatzen).\nArau hauek edozein urratzen A jokalaria bere taldeak, emaitzak bat moztu dute bihurtuz.\nGoiko diagramaren adibidea: A1 A2-ra pasatzen da jabetza mantentzeko. A2-k begirada bat ematen du eta bi aukera pasatzeko aukera ikusten du puntu bat lortzeko. 2. aukeran, zuzen karratuaren atzetik A3-ra. A2-k ere puntuatu dezake futbola diagonalki plazaren albo batetik A4-ra pasatuz.\nErasotzailearen taldeak erdiko plaza 2 edozein lekutan pasatzen du puntu bat irabazteko.\nFocus eta kontzientzia zentroaren erdigunetik pasatzeko aukerak bilatzeko eta ikusteko.\nJokalariak dute ikuspegi periferikoa eta eremu vision erabili.\nKalitate oneko pasabide bateko jabeen unitatea mantentzeko aukera pasatzen da.\nEztabaidatu luzeak eta laburrak joana teknika behar izanez gero.\nDiagonal gaindituen erlazionatzeko pilotak bidez jokoa.\nBegiratu barruan batzuetan joko batean egiten duzun bezala jokatu.\nPuntu bikoitzak errazak dira eraso taldea 2 jokalariek erdiko plazara eramaten ez dutelako.\nTrantsizio azkar akatsik egon denean.\nBeste oinarrizko jabetzaren play-printzipioen gako coaching puntu.\nTalde erasotzaileak puntu bat lortzen du jokalaria erdialdeko plazan sartuz, pase bat jaso eta gero berriro erasotzeko beste jokalari batekin. Zailtasuna areagotzeko, jokalariari futbol zelaia erdiko plazatik kanpora joateko eska daiteke. Ikusi azpian 1. diagrama.\nDiagrama 2. Aldakuntza jokalaria Erdigunera sartzeko,\nZulagailu Helburua (k) Kontrol gaitasunak garatzea lurretik igarotzean ...


"Dantza egin gura zuen jende talde bat zegoelako etorri nintzen Durangora" — dantzan.eus\nHemen zaude: Hasiera › Hemeroteka › "Dantza egin gura zuen jende talde bat zegoelako etorri nintzen Durangora"\n"Dantza egin gura zuen jende talde bat zegoelako etorri nintzen Durangora"\nMexikon jaio, eta Madril eta Sevillan bizi izandakoa da Carla Fernandez. Durangoko Dharananda yoga zentroan dantza garaikideko tailerra eskainiko du.\nZelan sortu da Dharananda zentroagaz kolaborazio hau martxan ipintzeko aukera?\nIaz neu hasi nintzen hemen entrenatzen, eta horrela ezagutu nuen zentroaren filosofia eta lan egiteko modua. Gorputzarekin egiten dudan lana bertan eskaini ahal izatea proposatu nien. Arte martzialak eta yoga eskaintzen dute Dharanandan, eta interesgarria iruditu zitzaidan adar artistiko hau eskaintzea. Gure lana egiteko espazio bat behar dugu dantzariok, eta behar ditugu hau bezalako lekuak.\nLehenengo aldia da hau bezalako tailer bat gidatuko duzuna?\nEz, izan ere, Durangora dantza egin gura zuen jende talde bat zegoelako etorri nintzen: dantzariak ziren, dantzan oso interes handia zuen jende talde bat. Ibaizabal ikastolan eskaini nuen lehenengo tailer hura. Ondoren erabaki nuen Durangora bizitzera etortzea.Urte bi sorkuntza lanean buru-belarri egon ostean bueltatu naiz tailerrak eskaintzera.\nZer eskainiko dio tailerrak parte hartzen duenari?\nNiretzako dantza zer den azalduko diet. Espero dut askotariko jendea etortzea, ez bakarrik lehenago dantza egin izan duena. Kuriositatea eta interesa duen oro dago gonbidatuta. Pena handia ematen dit jendea entzutea, “beti izan dut gogoko baina...”, “nik ezingo nuke hori egin”... Ez noa abilezia fisiko edo teknikoak lantzera. Lehenengo gauza nahi izatea da, ausartzea gero, eta horretarako espazio bat edukitzea.\nGorputzaren aukeren kontzientzia hartzea da helburua, eta hori era adierazkor eta kreatiboan erabiltzea. Lortzen duzu jendea helburu horretaraino eroatea?\nBakoitzak bere mailatik ulertzen du eta eroaten du zerbait: jende guztia ez dago leku berean, bakoitzak gaitasun bat du garatuago... Baina, hala ere, baietz uste dut: Aretxabaletan dihardut Durangon eskainiko dudana lako ikastaro bat ematen, eta oso polita da gorputzak eta buruak askatzen ikustea.\nAmaitutzat eman duzu ‘Barbara humana con cola’ ikuskizunaren ibilbidea?\nEz dut amaitutzat eman, baina behin ikuskizuna jaiota, geratzen dena horri zabalkundea ematea da. Eta gaur egun zabalkunde sareak dauden bezala, bestelako aukerak bilatu behar dira.\nBestelako sorkuntza prozesuren batean diharduzu?\nBai. Barbara, humana con cola ikuskizunaren sorkuntza prozesuak idatzizko material asko sorrarazi zuen (gorputzari buruzko nire gogoetak, ikuskizunari buruzkoak...), eta testu horiekin eta Veronica Garcia lagun pintoreak nire lanaren gainean egindako 12 margolanekin liburu bat kaleratu gura dugu. Oso material aberatsa dago horretarako. Berezia izan zen ikuskizuna sortu ahala idaztearena? Beti egiten dut berbekin lan, egiten ari zarenaren beste dimentsio bat ematen dizu idazteak, eta asko idazten dut, oso gogoko dut idaztea. Urte biko sorkuntza prozesu hartan lau-bost koaderno bete nituen: dena jasotzen du erregistro dokumental horrek.\nOtsaileko lehenengo hiru zapatuetan,\nSevillan ikasi zuen Carla Fernandezek Arte Dramatikoa, eta eskola hartan erabaki zuen interpretazioaren alorretik barik, dantzaren eta gorputz adierazpenaren bidetik egingo zuela aurrera.\nDantzak ekarri zuen Durangora, eta Gorputz mugimendu dantza laborategia tailer intentsiboa eskainiko du bertako Dharananda Yoga Zentroan: lau orduko hiru saio izango dira, otsaileko lehenengo hiru zapatuetan.\nAriketa anatomikoagaz hasiko dira, buruaren, sorbaldaren, gerriaren, besoen zein hanka eta oinen mugimendua landuz. Eta sorkuntzari helduko diote ondoren. Horretarako, “beharrezkoa da aurreiritziak askatu eta buruari barik, gorputzari, desioari eta askatasunari begiratzea”, dio Fernandezek. “Ez noa mugimendu hori egitera zatarra delako”, “harek zer ondo egiten duen, eta nik zer txarto”... Horrelakoek “gure gorputzarekin egotea eragozten digute”, uste du Fernandezek. “Jendea zelan doan gorputza askatzen ikustea da politena”, dio.


Zer egiten dugu - Euskal Birusa\nOrain arte aurrera eraman ditugun ekimenen artean honako hauek daude:\n2) Euskal liburu eta disko azoka\n3) Santixauetako sentsibilizazio kanpaina\n5) Postal lehiaketa\n6) Juanita Ibaibarriaga literatur saria\n7) Berbetan jardunaldiak (elkarlana)\n8) Berbalagun egitasmoa (elkarlana)\n9) Berbatruk merkatariei zuzendutako egitasmoa.\n1) HARTZA EGUNA\nInauterietan antolatzen den ekitaldia da, inauterietako zapatuaren aurreko egunean, hain zuzen ostiral arratsaldez egiten den kalejira da. Gerrate garaian Ermuan mutiko bat gaixotu egin zen eta berari medikamentuak erosteko asmatu zuten hartzaren figura. Hartzarekin batera Gillermo Bengoetxeak “Txindurrik” asmatutako koplak abesten dira gaur egun ere. Ez da dirurik eskatzen, Euskal Birusak bere garaian berreskuratu zituen koplak eta gaur egun beste elkarte batzuekin batera elkarlanean kaleratu du ohitura hau. Gurekin elkarlanean aritzen dira honako elkarteak: Anaitasuna ikastola, Eskolabarri, AEK Kaltxango euskaltegia eta Udal euskaltegia.\n2007. urtean XV. edizioa ospatu dugu. Esan behar da 2006. urtetik aurrera azokaren itsura guztiz aldatu dela. Lau egunez kaleratzen dira euskal liburuak, cdak eta jokoak. Bertan Elkar argitaletxeak eta Ermuko bi dendariek parte hartzen dute eta baita ere Gerediaga elkartea, Badihardugu elkartea eta Ermuko Udal Liburutegia.\nAzoka, arestian esan dugun moduan, lau egunez Ermuko Kardinal Orbe plazan kokatuta egoten da baina berarekin lotuta hainbat ekitaldi egiten dira. 1 eta 2. mailako haur guztientzako ipuin kontalaria, beste zikloentzako gazteentzako idazleekin solasaldiak, kantaldiak,….\nGure herriko jaiak heltzen direnean, uztailaren 25ean, euskararen presentzia areagotzeko sentsibilizazio kanpaina bat eramaten dugu aurrera. Bertan kartelak eta txapak kaleratzen ditugu “Nik euskarari bai ” lelopean.\nArestian esan dugun moduan, herriko jaien barruan gure parte hartzea ere kontutan hartzen da urtero bi ekitaldi antolatuz, adibidez, 2007. urtean diaporama bat eta kantaldi bat eskainiz, noski, esan beharra ez dago, euskara hutsean.\n2007. edizio hau gure 6.ena izan dela esan behar dugu. Honetan idazmena sustatzeko era bat dela pentsatzen dugu eta bertan herriko jendeak euren oporren berri ematen digute postalak bidaliz. Esan behar da 2006. urtean “gazte txokoa ” sortu genuela eta gero eta gaztetxo gehiagok idazten dutela.\n6)JUANITA IBAIBARRIAGA LITERATUR SARIA\nXIV. Juanita Ibaibarriaga literatur lehiaketa ospatu behar dugu 2007. urte honetan. Bertan bi sail daude, alde batetik, 3. mailatik 4. DBH artekoa, non eskoletan idazten dituzte euren ipuinak. Eta bestalde, helduen saria, non edozein ermutar parte hartu dezake 325€ saria jasoz.\nLiteratur sari honekin idazmena bultzatzea da gure helburu.\n7) BERBETAN JARDUNALDIAK\nBertan hartza egunean aritzen garen elkarteok antolatzen ditugu jardunaldi hauek. Hauen xedea euskararen inguruko gogoetak egitea da, bertan elkarte ezberdinetan gaudenok gure kezkak aurkezten ditugu eta horiek kontutan hartuta hitzaldi sorta bat antolatzen da. Hitzaldiak 4 izaten dira eta gai ezberdinak jorratzen dituztelarik, adibidez: zelan lagundu gure seme-alabei lanak egiten, euskaldun berrien inguruan sortu ahal diren kezkak azaltzen, ekintza estraeskolarrak zelan egin, hainbat eta hainbat. Esan, jardunaldi hauek martxoa-apirilean egiten direla.\nEuskaltegiekin batera egiten den egitasmoa da. Honen helburua euskaldun berri eta euskaldun zaharrak elkar ezagutzea izango zen helburu bat eta\nnoski, helburu zehatz batekin gero denon artean euskaraz egitearena. Astean zehar ordu betez biltzen dira lau pertsonaz osaturiko taldeak eta bertan euskara hizkuntza izanik nahi dutena egin ahal dute: kafe bat hartu, zinemara joan, txangoa, tailerrak,….\n9) BERBATRUK EGITASMOA\n2003. urtean Euskal Birusak Ermuko merkatari eta ostalariekin sinatutako hitzarmena da. Bertan merkatariek konpromiso batzuk hartu eta Euskal Birusak zerbitzu eta laguntza batzuk eskaintzen ziren: itzulpenak, aldizkarian agertzea,…\n10) ERMUAN KANTUAN.\nHileko azken zapatuan, kalez kale kantuan aritzen gara eguerdiz.\n11) AHOZKO ONDAREA


Zurikerien abantaila | El Correo\nARANTXA URRETABIZKAIA Viernes, 12 julio 2019, 21:22\nAldaketa nagusi bat gertatu bada esparru publiko eta ez hain publikoan azken urteotan, pentsatzen dena esateko orduan gehienok erabiltzen dugun autozentsura da. Gehiengoak ulertu du benetan pentsatzen duena mozorrotzen, haizeak agintzen duen norabidean, zer esan daitekeen eta zer isildu behar den.\nJokaera horrek baditu bere akatsak eta zurikeria ez da horien artean txikiena. Baina ez zaizkio alde onak falta. Adibidez, gainerakooi zikinkeria aurrezten digu, airea kutsatzen duen keria ugari urruntzen digu belarri eta burmuinetik. Hain zuzen, edozein giza talde baztertzeko joerak nekez aipatzen dira esparru publikoan. Arrazakeria, matxismoa, era guztietako gailenkeriak apenas aipatzen diren.\nAipatu ez, gauzatu bai. Errazegi esaten dugu gauza bat eta kontrakoa egin, hitz zintzoek egindakoa, gauzatutakoa, zurituko balute bezala. Horregatik ikasi behar dugu garrantzi gehiago ematen egiten denari esaten denari baino, errazago delako hitzak aldatzea. Errazegi, agian.\nNorbanakoaren bizitzan kontu honek ez du garrantzi handirik, gehienetan onartzen dugu guztiok dugula kontraesanen bat, pentsatzen duguna eta egiten duguna ez datozelako beti bat. Arazorik handiena, benetako arazoa, esparru publikoan gertatzen da, eta, batez ere, esparru publikoaren gailurrean daudenen kontraesanen aurrean.\nUrteetan gobernatzen gaituztenen artean egondako gizon batek kontatu zidan behin norbaitek ataka baten aurrean jarri zuela, ustelkeria kasu baten inguruan. Zer egingo zukeen galdetu omen zion. Eta adiskideak erantzun omen zion ez zekiela zer egingo zukeen, ataka horretan aurkitu izan balitz. Baina jakin bazekiela zer egin behar zen.\nHor dago koska. Eta norberak erabaki behar du nola askatu bizi dituen kontraesanen korapiloa. Are gehiago, lehen erabakia kontraesan horiekin bizi nahi duen ala ez erabakitzea da.\nHori bai, agintarien kontraesanen aurrean ez genuke amore eman behar, ez genituzke isilpean utzi behar.


Irekia Eusko Jaurlaritza - Gobierno Vasco :: Garamendik Euskal Sektore Publiko osoaren antolaketa eta funtzionamendurako lege nagusi baten alde egin du\nGaramendik Euskal Sektore Publiko osoaren…\n\nGaramendik Euskal Sektore Publiko osoaren antolaketa eta funtzionamendurako lege nagusi baten alde egin du Iturria: Irekia\n\n\ncomision_instituciones_12032021.jpg Iturria: Irekia\nGobernantza hurbilago eta parte-hartzaileagoa bermatuko duen lege baten alde egin du Gobernantza Publiko eta Autogobernuko Sailburuak\nSailburuak legebiltzar taldeei aurkeztutako lege-proiektuak Euskal Sektore Publikoa arrazionalizatzeko eta dimentsionatzeko neurriak arautzen ditu\nGobernantza hurbilagoa, parte-hartzaileagoa, berritzaileagoa, eraginkorragoa eta euskal sektore publikoa arrazionalizatzera bideratua. Hori da Euskal Sektore Publikoaren lege-proiektuaren xede nagusia Gobernantza Publiko eta Autogobernuko Sailburuak Legebiltzarrean egindako agerraldi batean gaur azaldu duenez. Olatz Garamendik Legebiltzarreko taldeekin partekatu ditu arau honen oinarri diren datuak eta gogoetak. Horren bidez, Euskadiri erreferentziazko lege bat eman nahi zaio, euskal Administrazio osoaren zeregina antolatzeko.\nLege-proiektuak Euskal Sektore Publikoa arrazionalizatzeko eta dimentsionatzeko Erakundearteko Batzorde bat sortzea jasotzen du, administrazioen artean eraginkortasunik eza, gainjartzeak eta bikoiztasunak saihesteko proposamenak egingo dituena.\nSektore Publikoko erakundeak zerrendatuko dituen erregistro bat sortzea ere aurreikusten du arau berriak. Erregistro hori publikoa eta informatiboa izango da eta erakundeen iraungitzea ere erregistratuko du. Halaber, herritarrek eta elkarteek parte hartzeko Administrazioko sailetan espazio egonkorrak ezartzea aurreikusten du testuak. Horren bidez, politika publiko bati buruzko eztabaidan edo proposamenean herritarren presentzia artikulatu nahi da. Partaidetza gune horiek aniztasun soziala eta kalitatezko deliberazioa bermatuko dituzte, eta gardentasunean eta gobernu onean oinarrituko dira, betiere aniztasun ideologikoa, soziala, ekonomikoa eta kulturala errespetatuz.\nTestuak, 70. artikuluan, herritar guztiei aitortzen die sektore publikoko erakundeekin harremanak izateko eskubidea, beren eskubideak baliatzeko bitarteko elektronikoak erabiliz, informazioa lortze aldera kontsultak egiteko, eskaerak egiteko, ordainketak eta transakzioak burutzeko, eta administrazio egintzak gauzatzeko.\nEuskal Sektore Publikoaren lege-proiektua erreferentzia juridiko gisa aurkezten da egungo araudi sakabanaketari eta erakunde antolaketaren konplexutasunari erantzuteko. Era berean, administrazio egiturak antolatu eta sinplifikatzen ditu, kudeaketa figura berriak sortzeko formulak gogortzen ditu eta erakunde maila guztietan aplikatzeko printzipioen zerrenda definitzen du.\nGaramendi Sailburuak azaldu duenez, azken hamarkadetan gizartean, legedian, antolakuntza eta teknologian izandako aldaketek, batez ere Administrazio Elektronikoaren ezarpenaren ondorioz, atzeraezina egiten dute araudia eguneratzea, gobernantzaren antolamenduaren eta funtzionamenduaren erabilerak egokitzeko.\nLege-proiektuak Euskal Sektore Publikoaren perimetroa ezartzen du. Sektore hori euskal administrazio guztietako sektore publikoek osatzen dute, Euskal Autonomia Erkidegoko Administrazio Orokorra, lurralde historikoetako foru administrazioak eta toki administrazioak barne. Hala, legeak euskal administrazio publiko guztietara zabaltzen du bere aplikazioa, baina, Garamendik zehaztu duenez, “errespetatu beharreko muga legalarekin, arauak beste erakunde batzuen autonomia politikoa baliogabetzen duen foru edo udal antolaketan esku har ez dezan”.\nHizkuntzen erabilera dagokionez, testuak hizkuntza-koofizialtasunaren presentzia handiagoren aldeko apustua egiten du, gure administrazioaren ikur bereizgarri gisa eta haren antolamenduan eta funtzionamenduan presente dagoen printzipio gisa.\nLege proiektuak 80 artikulu ditu, bost titulutan bilduta, bai eta xedapen gehigarri bat, xedapen iragankor bat, xedapen indargabetzaile bat eta hiru azken xedapen ere. Testuak herritarrekiko interakzioaren printzipioak zehazten ditu eta printzipio gidaria herritarrei zerbitzua ematea dela aitortzen du.\n2021.03.12__Comision_de_Ins... 3 MB (JPG)\ncomision_instituciones_1203... 3 MB (jpg)


Ernani Txikiak krisisari jarritako zazpi bertsoak - BlogaBogaBlogaBoga\n“Hizkuntzak egon behar du eskura, ahora eta belarrira” Xabier Lete →\nErnani Txikiak krisisari jarritako zazpi bertsoak\nJoan den hilabeteetan alde guztietatik krisiari buruzko albisteak datozkigu. Beste konturik ez dago egunkari, irrati, telebista eta interneten. Blog honetan ere jaso dugu kezka hori. Baina lehen ere izanak dira krisiak, “krisisa” ez zen atzo goizeko kontua gure amonaren hitzetan! Horren lekukotza Ernani-Txikiaren zazpi bertso hauetan topatu dut. “Ia kantatuz bezela” liburuan daude (1985), Auspoa saileko liburu goxo batean (130.orr.). Pablo Zubiarrain Otxotorena (1912) bertsolari hernaniarra ezagutzen ez duzuenoi Argiak egindako elkarrizketa irakurtzea gomendatzen dizuet. Bere garaian bertsolari estimatu eta maitatua izan zela ikusiko duzue.\nKrisisari jarritako bertsoak aipatu ditugu eta hona hemen. Irakurri eta zeuek atera ondorioak. Nik gaurko egoerarekin antzekotasun batzuk ikusi dizkiot…\npizkorrak izanak ,\nikusten ari gera\nTaberna ta bide uts\nlaister bazter danak,\nbizi nai ta eziñak\nEmen bai industria,\nemen bai fabrika,\nOrain nai izatea\nEtorri zan krisisa,\nlarri gera danak,\nEta besteren onik\ngure erri maiteak\nta besteren onikan\nezin guk sufritu.\nLantegiak itxi ta\norrek ondoren txarrak\nAu ondo bizitzea\nkontu ta mitiñez,\norain berak ederki\nnai dutena egiñez.\njoango da indartzen,\nlana ta irabazia\nez badira jartzen.\nGauza gora igo ta\nemen alper geiegi\nari da txupatzen.\njaunak, au mundua:\nez baitute egin nai\nData: 2012, abuztua 3 | Kategoriak Asteroko aipuak | Iruzkinak


Osteguna, 22 Abendua 2016 16:23\nArtium Fundazioaren Patronatuak, Arabako ahaldun nagusi Ramiro González buru zela, Arte Garaikideko Euskal Zentro-Museoaren jarduera-programa onartu du gaur goizean. Programako ekitaldi nagusiak apiriletik aurrera eskainiko dira, aretoak eraberritzeko lanak behin bukatuta. Nabarmentzekoak dira Liliana Porter, Juan Pérez Agirregoikoa, Menchu Lamas eta Santos Iñurrietaren bakarkako erakusketak, bai eta bi talde-erakusketa handi ere, artista mexikar eta espainiarren bat bata, eta Artium Bildumaren aurkezpen berri bat bestea. Eta orain arte bezala, kultur garaikideko ekitaldiek ―erakusketak sakonago ezagutzea helburu― eta Museoaren inguruko bestelako kultur eragileekiko lankidetza estuak lehen mailako protagonista izaten jarraituko dute.\nArtium Fundazioaren Patronatuak ―orain Bingen Zupiria gehitu zaio, Kultura eta Hizkuntza Politikako sailburu izendatu dutenez gero― ontzat eman du, gainera, Museoaren aurrekontua, 3,5 milioi eurokoa 2016an. Nabarmentzekoa da, batetik, Eusko Jaurlaritzaren ekarpena 465.000 eurokoa izatetik 665.000 eurokoa izatera igaro dela; bestetik, Aldunditik datozen funtsak 1.800.000 eurotan finkatu direla; eta, azkenik Museoak berak bere diru-sarrerak areagotu dituela, babes pribatuaren alorrean gehienbat, baina baita erakusketen kudeaketa eta salmentarenean ere, proiektu propioen koprodukzio-hitzarmenak bideratuz. Hona beste albiste garrantzizko bat Artiumentzat: bost urte gero, 2016an, Museoa obrak erosteko moduan izango da berriro, Arabako Foru Aldundiaren aurrekontuetatik dagokion diru-hornidura berreskuraturik.\nAurrekontu horiek aldaketa bat ekarri dute, gainera, Museoaren sarrerako prezioan, eta hala, tarifa orokorra ―6 eurokoa 2016an― 5 eurokoa izango da aurrerantzean. Langabetuek, ikasleek eta pentsiodunek tarifa murriztua izaten jarraituko dute, “zeuk erabaki” delakoa; eta hamalau urtetik azpikoentzat, sarrera dohainik izango da. Museoak bisitatzeko ohitura suspertzeko asmoz, Artiuimek “zeuk erabaki” delako tarifa eskainiko du, erakusketetara sartzeko, ez bakarrik urte osoko asteazken guztietan, baizik eta baita hil bakoitzeko azken asteburuetan ere. Beste berrikuntza bat, alor horretan, honakoa da: tarifa berezi bat, aukera emango duena museoaren bisitaren esperientzia estetikoari beste esperientzia bat gehitzeko; elikagai-dastatze baten esperientzia gastronomikoa, hain zuzen, Cube kafetegiaren eskutik. Esperientzia bietarako sarrera bateratura 7 euroren trukean eskuratu ahalko izango da.\nProgramazio artistikoaz den bezainbatean, apirilean itzuliko dira Artiumera erakusketa handiak, areto handiak eraberritzeko lanak behin bukatuta, eta Museoaren inaugurazioaren 15. urteurrenaren ospakizunarekin bat eginez, gainera. Urteurren horren kariaz, Artiumek honako erakusketa hauek inauguratuko ditu, hurrenez hurren: Liliana Porter-en bakarkako bat, apirilaren 7an; Juan Pérez Agirregoikoaren bakarkako beste bat, apirilaren 12an; eta Artium Bildumaren aurkezpen berria, hilak 26an.\nLiliana Porter (Buenos Aires, 1941) argentinarraren erakusketa Espainian haren obraz egiten den lehen atzera begirakoa izango da. Porter, 60ko hamarkadaz geroztik New Yorken bizi dena, nazioarteko panoraman ospe handienetako bat duen artista bat da, 1973an New Yorkeko MoMAn bere lana erakusgai jarri zuenetik. 1980an, Guggenheim Beka jaso zuen, eta 1985ean, New York Foundation for the Arts fundazioarena. Munduko museo eta bilduma nagusietan aurki daitezke haren lanak; honako hauetan, besteak beste: New Yorkeko MoMA, Metropolitan eta Withney musoetan, Brooklyngo Museoan, Filadelfiako Arte Museoan, Londresko Tate Modern-en, Madrilgo Reina Sofían, Buenos Aireseko MALBAn eta Bogotako Arte Modernoko Museoan. Erakusketaren komisarioa Estrella de Diego izango da, arte kritikari eta komisario ezaguna eta Arte Garaikidean katedraduna Unibertsitate Konplutensean. Erakusketa Artiumek ekoiztua da eta nazioarteko hainbat museotatik igaroko dela aurreikusita dago.\nJuan Pérez Agirregoikoa (Donostia, 1963) egungo euskal artegintzaren ordezkari aipagarrienetako bat da. Artistak duela gutxiko obra ez ezik erakusketarako propio egindako lanak ere aurkeztuko ditu. Euskal artisten lanen artean Pérez Agirregoikoarenak dira errazen ezagut daitezkeenetako batzuk: marrazkiak, pankartak edo bideoak dira, ironiaz eta umore kaustikoz beteak denak. 2006an, Gure Artea saria irabazi zuen. Hiri askotako museoetan eta galerietan jarri ditu erakusgai bere lanak: Buenos Airesen, Amsterdamen, Frankfurten, Helsinkin eta Madrilen, besteak beste. Erakusketaren komisarioa Peio Aguirre kritikari eta idazle donostiarra izango da.\nArtiumen urteurrenerako eta aretoen berrirekiera-ekitaldirako aurreikusitako triangelua erakusketa bikoitz batekin osatuko da: Artea eta (artearen) sistema (inaugurazioa: apirilak 26). Bi proiektu desberdin dira, baina elkarrekin sinkronizatuta daudenak: lehenak Bildumako obra handienetako batzuk (hautaketa bat) nabarmentzea eta zabaltzea du xede, eta beste arte-zentro batzuetatik maileguan gehien eskatutako lanez osatua dago, hau da, “gaur egungo arte-jardueraren eta erakusketa-jardueraren eraikuntzan biziki parte hartutako” lanez osatua; bigarren proiektuak, “artearen sistema”-renak alegia, arte-sorkuntzarekin batera gertatzen diren eta herritar arruntentzat ezezagunak diren prozesuak eskainiko ditu ikusgai: alderdi administratibo, legezko, komertzial eta segurtasunezko guztiak, beren inplikazio sozial eta ekonomikoekin batera.\nArtiumek udazkenean beste hiru erakusketa zabaltzea du aurreikusita. Batetik, Santos Iñurrieta arabarraren eta Menchu Lamas vigotarraren bakarkako erakusketa bana. Bi erakusketa horiek Paraleloan izeneko bi urtez behingo zikloan aurkeztuko ditu Artiumek, honako helburu honekin: pinturan lanean diharduten bi artista ―arte-hizkunten berrikuntzan erabakitasunez parte hartutakoak eta egun ere jardunean dihardutenak― testuinguru berean bat eginaraztea. Bai Santos Iñurrietak (Gasteiz, 1950), bere pintura figuratibo eta biziki narratiboarekin, bai Menchu Lamasek (Vigo, 1954) ongi betetzen dituzte baldintzok, lehenago beste batzuek ―Carmelo Ortiz de Elgueak eta José Luis Zumetak aurrena, eta Luis Gordillok eta Juan Miegek gero― bete zituzten bezala.\nArtiumeko 2017ko seigarren erakusketa handia erakusketa hispano-mexikar bat izango da, Artiumek eta Carrillo Gil Museoak elkarrekin ekoiztua, eta Mexikoko Espainiako Kultur Zentroaren ekimen batetik abiatuta prestatuta. Blanca de la Torre eta Carlos Palacios izango ditu komisario.\nKomisario Berriak, Grey Flag eta beste jarduerak\nBestalde, 2017ko urtarrilean, “… tokiren batean finkatzeko behin-behineko modu bat behintzat” izeneko erakusketa bat zabalduko da ―Komisario Berriak arte komisarioak prestatzeko bultzatutako proiektuarena―, DSS2016 kultur hiriburuak Aritumekekin lankidetzan sustatua. Erakusketa bera ―mundu osoko 16 artistaren presentziarekin― eta harekin lotuta prestatutako beste zenbait jarduera Montehermoso Kultur Zentroan aurkeztuko dira, Artiumeko areto handiak eraberritzeko egiten ari diren lanak direla-eta. Gainera, Artiumek bere programa artistikoan mantenduko du Grey Flag, Museoaren kanpoaldean pankarta handi batzuk ―erakusketarako propio enkargatutako artelan batzuetatik abiatuta egindakoak― erakusgai jarrita.\nJardueren programazioari dagokionez, Artiumek, 2017an, erreferentzia-toki bat izaten jarraitu nahi du Gasteiz, Araba eta Euskadiko kultura garaikidearentzat. Ildo horretan, Museoak hitzaldi, lantegi, ikastaro, zinema, musika eta arte eszeniko eskaintza propioa mantenduko du. Azkenik, Artiumek lankidetza-harremanak estutuko ditu beste kultur eragile batzuekin, hala nola, Azala Espacio gunearekin, Mugako, inTACTO, Bernaola, Korterraza eta Cortada jaialdiekin, Kubik Aretoarekin, eta abar.\nArtiumen 2017ko erakusketak\nLiliana Porter. Inaugurazioa: apirilak 7\nJuan Pérez Agirregoikoa. Inaugurazioa: apirilak 12\nArtea eta (artearen) sistema. Artium Bilduma. Inaugurazioa: apirilak 26\nSantos Iñurrieta (Paraleloan zikloa). Inaugurazioa: irailak 29\nMenchu Lamas (Paraleloan zikloa). Inaugurazioa: irailak 29\nSorkuntza hispano-mexikarra egun. Inaugurazioa: urriak 20


Euskalherrigintza, euskal errepublikagintza | Iritzia | Berria\nEuskal Herriaren jatorriari buruz zerbait gehiago jakin nahi izatekotan, egin daitekeen saiakerarik antzuena Alberto Santana historialariak egindako telesaioa ikustea da. Haatik, gizon honek modu traketsean egin duen ahalegina egitea guztiz beharrezkoa dugu garai historiko hauetan. Aro berrian, alegia.\nIkerlan polita dago egiteke. Hainbat ikerlari txundituta uzten dituen fenomenoak —Indoeuropar aurretik zegoen populazioaren ondorengo batzuek berezko kultur ezaugarriak bizirik egoteak— salbuespena izaten jarraitzen du eta, nola ez, autoestimurako lanabes indartsua.\nEuskalherritar berrien laguntzarik gabe, herri hau geriatriko kudeaezina izango litzateke jadanik; lur honetan sakonki sustraituta dauden lagunen laguntzarik gabe, lur eremu hau neoliberalismoak eta globalizazioak birrinduko lukeen Ez-Toki bilakatuko litzateke. Lan honi ekin ahal izateko, autoestimua bezain garrantzitsua, egitasmo autozentratua garatzea da; hori egin ezean, menpeko egoeratik ateratzea ezinezkoa izango da. Bi jostorratzak erabili behar ditugu une orotan, bata bestearen gainetik lehenetsi gabe. Horrela lortuko dugu lan honek behar duen koherentzia.


Sopelako Udala - Martxan da taldean euskaraz hitz egiteko Berbalagun egitasmoa\nZu hemen zaude: Hasiera Albisteak Martxan da taldean euskaraz hitz egiteko Berbalagun egitasmoa\nMartxan da Uribe Kostan Berbalagun ekimena, herritarrei euskaraz hitz egiteko aukerak izateko guneak sortu, eta bide batez euskararen normalizazio prozesuan eragitea helburu duen euskara taldean praktikatzeko egitasmoa.\nBerbalagunen izena ematen duenak ostera, euskara praktikatzeaz gain, jende berria ezagutu, euskararen munduan murgildu eta, azken finean, euskaraz bizitzeko aukera izango du.\nHorretarako, adina eta zaletasunak kontuan hartuta, 5-6 pertsonaz osaturiko talde txikiak osatzen dira. Berbalagunak astean behin elkartzen dira, taldeak berak aukeratzen duen orduan eta egunean, minimoa astean ordu bat izaten da.\nHalaber, euskararen harreman sareak gehiago zabaltzeko xedez, berbalagun guztiak bilduko dituzten ekintzak antolatuko dira, besteak beste: ikastaroak, txangoak, hitzaldiak...


Hasiera » Nortzuk gara » Historia\n2018-19 kurtsoan 100 urte bete dira maristak Bilbon kokatu zirenetik. Urte kopuru galanta, oharkabean joaten ez uzteko modukoa. Salmoak dioen legez, 100 urte eta gero, argi eta garbi esan daiteke gurea ikastetxe sendoen eta beteranoen artean dagoela. Gorka Castillok El Correo (97/03/10) egunkarian honako hau idatzi zuen: "Ikastetxea auzo baten auzokideentzat nortasun ezaugarria da“, eta gainera „jesuiten ikastetxea Indautxuko auzoari dagokio maristenena Alde Zaharrari eta Santutxuri, edota La Sallekoa Deustuari dagokion bezala. Hala da, Plaza Berriko urre koloreko harriak mintzatuko balira, amaitu berriko mende honetako Bilboko historiaren hainbat atal kontatuko ligukete.\nPlaza Berrian, 4 zenbakian, 1918. urtean hiru anaia maristek haien hezkuntza lanari ekin zioten. Lehendabiziko 5 ikasleak 78 bilakatu ziren kurtsoa amaitu zenerako. Hezkuntza lana behin baino ez zen moztu: 1936-1937 ikasturtean, Gerra Zibilaren erdian. Plaza Berriko eraikin zaharrean mila ikasle baino gehiago egotera heldu ziren batera ikasketak jarraituz. Eskaera gero eta handiagoa zen, baina ikastetxea ez zegoen behar bezalako egoeran, beraz Iturribiden ikastetxe berria eraikitzea erabaki zen, lehenengo maristak hazi ziren gunean bertan. Leku-aldaketa 1965ean burutu zen, baina orduko PREU etapak (geroko COUa) 1998ra arte "botxoan" jarraitu zuen.\n100 urte baino gehiago hauetan, milaka ikasle pasatu dira ikastetxeko geletatik eta ehundaka anaia eta irakasle sekular arduratu dira kristau onak eta hiritar zintzoak lortzeaz, behin Marcelino Champagnat Deunak, maristen fundatzaileak, emandako aginduari jarraituz.\nGURE EGUNEROKO LANEAN PRESENTE\n88 urte hauetan Plaza Berriko eta Iturribideko ikastetxetik pasatu diren ikasle ohiak eta irakasleak bihotzez gogoratzen ditugu eskerronak emanez. Haien entrega eta konpromisoz betetako lanari jarraitzen diogunok, herentzia hartuta, mendixkaren garaitik babesten gaituen Begoñako Andra Mariren gerizpean jartzen gara.


Ikasturte berri on! | Zurriola Ikastola\nAsteartean abiatu zuten 20/21 ikasturtea HH, LH eta DBH1-2ko ikasleek, eta datorren astean hasiko dira DBH3-4 eta Batxilergoko ikasleak ere. Ikasturte berezia izango da aurtengoa; osasun-egoera larriaren kudeaketari gehitzen zaizkio Hezkuntza Sailaren aldetik jasotako laguntza eskasa, baliabide gehigarrien falta, eta arduraren lagapen osoa Zuzendaritza Taldearen gain utzi izana.\nHala eta guztiz ere, Zurriola Ikastolako ikasle, familia eta langilegoaren laguntzaz, ikasturtea martxan jartzea lortu dugu egoerak eskatzen zuen ardurari erantzunez. Ikasleak berehala egokitu dira segurtasun-neurri berrietara, eta guztion artean normaltasun berrira moldatzen ari gara.\nJoan zen astean eman genizuen orain arte arte egindako aldaketa eta egokitzapenen berri. Aste honetan ere hainbat berregokitzapen txiki eman dira eta, zuen iradokizunak ere kontuan hartuta, hemendik aurrera beharrezkoak diren aldaketak egiten jarraituko dugu. Horien berri ematen joango gara.


Lehen terrazak zabaldu dituzte - Usurbil - Noaua.eus\nLehen terrazak zabaldu dituzte\nNoaua Aldizkaria 2020-05-11 15:57\nLehenengo fasea indarrean sartzearekin batera, hainbat terraza zabaldu dituzte herrian. Kaffa, Opil-Goxo, Laukote-Ogi Berri eta Artzabalgo terrazetan jendea ibili da gaur goizean.\nKaffan, terraza bi aldeetara\nKafe txukun bat hartzeko gogoz zeuden Kaffako bezeroak. Ia bi hilabetez itxita egon ondoren, Erreka Txiki kaleko kafetegian mugimendua handia izan da gaurkoan. Bi aldeetara du terraza eta, horri esker, bezero ugari atenditzeko aukera izan dute. Kaffa barruan ordea, ezin da kafea hartu. Ez mostradorean, ezta barruko mahaitxoetan. Soilik terrazan har daiteke kafea.\nPozik daude Kaffako arduradunak, baina orain lana bikoitza dela adierazi digute, mahai bat libratu orduko garbitu egin beharra dagoelako.\nOpil Goxon, bi mahai\nCOVID-19 birusak eragin duen osasun krisia hasi baino lehen, Opil Goxok mahai txiki batzuk ipintzen zituen Kale Nagusian. Pasabidean aldiz, hiru mahai. Kale Nagusikoak ezin izan dituzte jarri eta pasabidean bi mahai baino ez, segurtasun neurriak behar bezala bete ahal izateko.\nOkindegia ere bada Opil Goxo, baina egunotan eramateko kafea bakarrik saldu zezaketen. Orain terrazarekin, bezeroek kafea bertan har dezakete. Opil Goxoko nagusiak penatuta sumatu ditugu ordea, eguraldiak ez duelako lagundu.\nAsteotan goizez bakarrik zabaltzen zuten okindegi-kafetegia baina gaurtik aurrera arratsaldetan ere irekiko dute. Bezeroek ez dute oso argi lehenengo faseko arauak zeintzuk diren. Hala adierazi digu Opil Goxon zerbitzari lanetan aritzen den emakumea. Hori da hain zuzen, gaurko tertulietako hizpide nagusia. Irizpide argien falta.\nLaukoten terraza zabala\nArtzabal auzoko Laukote-Ogi Berri okindegian terraza zabala dute. Aterpe batek babestu du gainera. Beraz, mahai dezente ipintzeko aukera izan dute gaurkoan. Eguerdian, argazkiak ateratzera hurbildu garenean, jende ugari zegoen bertan.\nArtzabal jatetxean, terraza irekia eta terraza estalia\nArtzabal jatetxeak ere terraza ipini du. Argazkietan ikus daitekeen moduan, baserriaren atarian aulki eta mahai ugari jartzeko tokia dago. Jatetxearen albo batean karpa bat dute eta terraza estaliaren funtzioa beteko du datozen egunetan.


Haurrentzako eta helduentzako irakurle klubetako azken saioak (maiatzak 25, ekainak 8 eta 15) // Últimos Club de Lectura infantiles y de personas adultas (25 mayo, 8 y 15 junio) - Zallainfo\nHome / biblioteca / Bizkaia / club de lectura / Cultura / Encartaciones / Enkarterri / haurrak / infantil / Irakurle kluba / Kultura / liburutegia / Zalla / Zallainfo / Haurrentzako eta helduentzako irakurle klubetako azken saioak (maiatzak 25, ekainak 8 eta 15) // Últimos Club de Lectura infantiles y de personas adultas (25 mayo, 8 y 15 junio)\nHaurrentzako eta helduentzako irakurle klubetako azken saioak (maiatzak 25, ekainak 8 eta 15) // Últimos Club de Lectura infantiles y de personas adultas (25 mayo, 8 y 15 junio)\n5/17/2017 biblioteca, Bizkaia, club de lectura, Cultura, Encartaciones, Enkarterri, haurrak, infantil, Irakurle kluba, Kultura, liburutegia, Zalla, Zallainfo\nCon la llegada del verano concluyen las sesiones de los Club de Lectura infantil y de personas adultas. Las próximas citas para los txikis serán el 25 de mayo y 15 de junio, y para el público adulto el 8 de junio\nMaiatzaren 25ean herriko haurrek aukera izango dute berriro Irakurle Klubean parte hartzeko. Umetekan 17:00etan bilduko dira "Los Jolley Rogers y la cueva de la muerte" ipuinari buruz iritziak aldatzeko. Ekainaren 15ean, 17:30etan berriz ohi den baino ordu erdi beranduago, ikasturtea bukatzeko azken saio bat antolatuko da euskaraz, Christian Joliboisen "Basamortuan galduta" liburua komentatzeko.\nHelduen kasuan, "El susurro de la caracola" maiatzean komentatu ostean, ekainaren 8an 18:30etan liburutegiko goiko solairuan Arthur Golden idazlearen "Memorias de una geisha" liburuaren inguruan hitz egingo dute.\n"Oso harrera ona izan dute aurtengo Irakurle Klubek eta herriko irakurleak gero eta gehiago animatzen dira horrelako egitasmo kulturaletan parte hartzera. Umeen kasuan, txundigarria izan da egindako saio bietan agertu duten gogo bizia", diote Zallako liburutegiko eta Umetekako arduradunek.\nApirilaren 27ko saioa\nApirilaren 27an Haurrentzako Irakurle Kluba ospatu zen euskaraz Andoni Egañaren "Nire lehen egunerokoa" liburuaz mintzatzeko. Hartara, hamar bat ume gerturatu ziren eta liburuari buruzko laburpentxo bat egin zuten.\nOndoren, parte hartzaileek liburuari buruzko ikuspuntuak bota zituzten. Mota guztietako iritziak egon ziren baina batean ume guztiak zetozen bat: liburuaren amaiera irekia izateak zapore gazigozoa utzi zien. Beraz, amaitzeko, guztien artean liburuari amaiera bat emateari ekin zioten. Gainera, hurrengo liburua nolakoa izango den aukeratu ahal izan zuten.


Donostiako MICE sektoreak bere burua berrasmatu du - Donostia Turismoa\nDonostiako MICE sektoreak bere burua berrasmatu du\nAzteazkena, 10 Ekaina 2020\nDonostiako MICE sektoreak lan eta lan jarraitu du bere jarduera egokitu eta suspertzeko COVID19ak eragindako egoeraren aurrean. Kongresuen eta ekitaldien sektoreari lotutako enpresek bere burua berrasmatu dute hainbat aukera birtualen bidez, eta dagozkien osasun-neurriekin prestatzen ari dira, bilkurak egiten hasteko gobernuaren gidalerroek baimena ematean.\nDonostia Turismoko Kongresu eta Ekitaldien lantaldeak gelditu gabe jarraitzen du lanean sektoreko enpresei aholkularitza emateko eta haiek babesteko; gainera, antolatzaileek hirian ekitaldiak egiteko interesari eusteko ere lanean ari da.\nDonostiako MICE sektoreak aktibo jarraitzen du pandemia gorabehera; bere burua berrasmatu du eta egoera berrira egokitu da, online kongresuak eginez, streaming plataformak sortuz, edo e-conference, webinar, zuzeneko klaseak eta showcooking-ak eginez, besteak beste.Gainera, bilkuretako egoitzak higiene- eta distantzia-protokoloak aktibatzen ari dira, segurtasuna bermatzeko aurrez aurreko ekitaldiei berriz ekitean.\nCristina Lagé Turismo zinegotziak kongresuen turismoaren balioa nabarmendu du. “MICE jarduerak ekarpen handia egiten du kuantitatiboki, baita lurraldeko ekonomiaren motor moduan ere, turismogunearen urtarokotasunarekin apurtzen laguntzen baitu. Horregatik, MICE turismoaren aldeko apustua egiten dugu gure Gida Planean, eta Kongresu eta Ekitaldien lantaldeak lanean jarraitu du sektoreko enpresak babesteko eta haiei aholkatzeko egoera zail eta aldakor baten aurrean. Era berean, MICE sektoreko antolatzaileekin kontaktuan jarraitu dugu atzeratu diren ekitaldiak gerora Donostian egin daitezen, eta etorkizunean beste ekitaldi batzuk ere hirian bertan egiteko interesari piztuta eusteko”.\nEra berean, Donostia Turismoak bere web-orriaren eta sare sozialen bitartez MICE sektorearen bazkide diren Donostiako establezimenduen ekimenak ere zabaldu ditu, eta sektorearentzat interesgarria izan daitekeen informazioa eta dokumentazioa eguneratu ditu.\nMICE sektorea ez dago geldirik: COVID 19aren ondoren informazioko interesa MICE sektorearentzat\nMICEk bere burua berrasmatu du


Rotalier - Wikipedia, entziklopedia askea.\nVincelles, Augisey, Grusse, Orbagna, Rosay, Saint-Laurent-la-Roche, Vercia eta Beaufort-Orbagna (en)\n85 (%53.8) 76 (%48.1)\nRotalier Frantziako udalerria da, Jura departamenduan dagoena, Borgoina-Franche-Comté eskualdean. 2013an 170 biztanle zituen.\n2007an Rotalier udalerrian erroldatutako biztanleak 170 ziren. Familiak 76 ziren, horien artean 20 pertsona bakarrekoak ziren (8 bakarrik bizi ziren gizonak eta 12 bakarrik bizi ziren emakumeak), 36 seme-alabarik gabeko familiak ziren, 16 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 113 etxebizitza zeuden, 80 familiaren etxebizitza nagusia ziren, 32 bigarren erresidentzia ziren eta 1 hutsik zegoen. 106 etxeak ziren eta 5 apartamentuak ziren. 80 etxebizitza nagusietatik 67 bere jabearen bizilekua ziren, 8 alokairuan okupaturik zeuden eta 5 doan lagata zeuden; 1ek gela bat zuen, 3 etxek bi zituzten, 11 etxek hiru zituzten, 24 etxek lau zituzten eta 41 etxek bost zituzten. 69 etxek euren parking plaza propioa zuten azpian. 29 etxetan ibilgailu bat zegoen eta 44 etxetan bat baino gehiago zituzten.\nRotalier udalerriko biztanleria-piramidea 2009an .\n2007an lan egiteko adina zuten pertsonak 109 ziren, horien artean 74 aktiboak ziren eta 35 inaktiboak ziren. 74 pertsona aktiboetatik 70 lanean zeuden (35 gizon eta 35 emakume) eta 4 langabezian zeuden (2 gizon eta 2 emakume). 35 pertsona inaktiboetatik 23 erretiraturik zeuden, 4 ikasten zeuden eta 8 "bestelako inaktibo" gisa sailkaturik zeuden.\n2009an Rotalier udalerrian 82 unitate fiskal zeuden, 180 pertsonek osaturik. Pertsona bakoitzeko diru-sarrera fiskalaren mediana urteko 18.129 euro zen.\n2007an zeuden 6 komertzioetatik, 1 janari enpresa zen, 1 bestelako produktu industrialen fabrikazioko enpresa zen, 2 eraikuntza enpresak ziren eta 2 zerbitzu enpresak ziren.\n2000. urtean Rotalier udalerrian 11 nekazaritza-ustiategi zeuden, 35 hektarea erabiltzen.\nBNF: 152588293 (data)


Itsasoari begira | Osatzetik Arintzera\n%A %B %e%q, %Y in Mendian Hil Hirian Hil\nSeigarren egunean, Pagoetan aterperik ez, eta ezin izan dugu azkenean bertan grabatu. Muino txiki batekin ordezkatu dugu, Santa Barbarakoa. Eta Telmo Esnalek aukeratu zuen Torreoiarekin, gogoratuko zarete ba “Dantza” pelikularen ezkontza sekuentziarekin… Hor aterpe dotorea topatu genuen.\nAurreko astean bezala euria eta lainoak lagun, Felix Zubiak itxaropenak bete zizkigun. Apostu segurua zen, eta jorratu genituen gaien artean Xabier Leteren heriotza, intentsiboen unitateen humanizazioa eta geure inguruko mendiak egon ziren. Felixek badaki zer den modu intentsiboan bizi, eta horixe da dokumental honen mezu nagusietakoa. Opari gisa, bertso ederra bota zigun, jasota gelditu dena.\nAtzoko grabaketarako hilerri batean gelditzea erabat koherentea zen, hor agertu zitzaigun Iñigo Suberbiola, aspaldiko saltsakide, lankide eta musikaria. Etxean hil, baserrian edo kalean. Horri buruz, eskuineko hemisferioaz eta mendebaldeko munduaz solasean ibili ginen. Abesten ere ipini genuen, Santarbako zelai batean, itsasora begira. Bizitzari zuku-zuku ateratzea, hor erronka, irrikaz eta errukiz.\nSortu zen giroa oso atsegina izan zen lauron artean, eta jario naturala. Hainbeste, non Susana Llavina euskarara igarotzen zen ohartu barik haren katalan gozotik. Bartzelonako hizkera eta Vicekoa nahikoa desberdinak dira, eta hala da leku batean bizitzea (eta hiltzea) ala bestean. Ospitalean ala etxean. Mendian ikasten den guztiaz ere jardun genuen, jakina, Torreoia ordubetez geure etxea bihurtuta.\nBilbotik Zarautzera. Etxetik etxera. Hilabete honetan 5 urte beteko dira hona etorri ginela bizitzera.\n“Azken arnasa ematen dugu eguzkitik eguzkira. Azken arnasa eman nahi nuke itsasoari begira”\n← Hitzordua tontorrarekin …Pagasarrin\nHiltzeko beldur barik →\n1 response to Itsasoari begira\nBizitza exprimitu.. beldurrik gabe eta minutuz minutu disfrutatu, azkena balitz bezala.”DANTZA” filmak keinu bat egiten dio ekialdeko munduari, existentziari buruzko ikuspuntu berezia duen,kultura da, eta Japonian, zehazki, heriotzaren aurreko azken pentsamendua idazteko ohitura dute, baina beti naturari erreferentzia eginez; HAIKU, izenekoa. Irudimena garatzeko, arima entzuteko eta bakean eta errukitsu sentitzeko modu bikaina.\nEgunetik,Egunera orduen gurpillean (Xabier Lete).\nBaztan’go lurra (5)\nZugan aurkitu nuen (7)\nElurrak xuritzen zituen…\nAgian, ez dira hain mundu desberdinak.


Ermua lagunkoitasun planean lan egiten hasi da metodo parte-hartzailea baliatuz - EUSKADI LAGUNKOIA\nErmua lagunkoitasun planean lan egiten hasi da metodo parte-hartzailea baliatuz\n'Ermua, hiri adeitsua adinekoekin' izeneko proiektu estrategikoa finkatzen eta sendotzen saiatuko da aurtengo 2019an.\n2019. honetan ekimena trinkotu eta aurrera egiten jarraitu nahi du, bere buruari helburu garrantzitsu bi jarri dizkiolarik:\nEkintza Plana diseinatzea: horretarako lan-taldeak eratuko dituztelarik, 60 urtetik gorako pertsonei edo horien zaintzaile direnei zuzendutakoak. Talde eragileak bultzatutako lan-saioak egingo dituzte taldean. Beren egiteko nagusia diagnostikoan aurreikusitako zehar edo zailtasunei erantzun edo konponbide bat bilatzea izanik.\nEkintza planaren inguruko iritzi hainbat jasotzea eta agiria ontzat ematea: Herritarron iritzi eta proposamenak Ekintza Planean jaso ondoren, agiriaren inguruko iritzi eta adostasuna eskatuko diete udal saila ezberdinei, benetan gauzatu ahal izango diren ekintzatan zehazteko.


GVB Activa B.V.-ek, Amsterdameko garraio publikoko operadoreak, CAF aukeratu du hiriko metro unitate berriak hornitzeko. Eskaria, 3-kotxeko 30 M7 trenen hornidurarako sinatu da, hala ere, beste 30 unitate gehigarri eskatzeko eta kotxe kopurua ere, 3 beharrean 6koa izateko aukera ezartzen du.\nUnitate hauen helburua, zerbitzuan diharduen flota zaharra ordezkatzeaz gain, Amsterdameko metro sarearen garraio gaitasuna handitzeko xedea ere bada. Holandako hiriburuak 800,000 baino handiagoko biztanleriarekin, Europako turismoko erakargune nagusienetakoa da. Egun, hiriko garraio publikoko sistemak erronka berriei egin behar die aurre, eta bizitegi berrien, ekonomi jarduera gero eta handiagoaren eta turista kopuruaren goraldiaren ondorioz izan den bidaiarien hazkundeari erantzun behar die. North-South Metroline berria irekitzean, metroa Amsterdameko garraio publikoko bizkar hezurra bihurtu da.\nAmsterdameko metro berriak 3 kotxekoak izango dira, hala ere, metroak binaka elkartzeko gaitasuna dute 6 kotxeko trenak osatuz. Metroak, gidari gabe, modu automatikoan ibiltzeko prestatuta egongo dira. Gainera, punta-puntako ekipamenduak eta bidaiarien informazio sistemak edukiko dituzte, energi-eraginkortasuna bermatzeko eta mantenu erraza izateko diseinatuko direlarik.\nEskari honek GVBren eta CAFen arteko harreman luzearen mugarri berria da. Gogora dezagun, bezero honek, 1994an CAFi 37 metro unitate hornitzeko eskaria esleitu ziola, eta oraindik orain ibilgailu horiek Amsterdameko sarean zerbitzuan dabiltzala. Oraintsuago, 2016an, GVBk oraino exekuzio fasean dagoen beste kontratu bat esleitu zion CAFi, 63 tranbia hornitzeko (15G).\nHorrezaz gain, proiektu berri hau, Holandan bestelako bezeroentzako egikaritzen ari diren beste kontratu batzuei batzen zaizkio: 118 EMU Holandako Trenbideentzako eta 27+22 tranbia Ultretchteko Probintziarako. Egitasmo hauek Europako merkatuan CAFen presentziaren sendotzearen froga dira, iaz Erresuma Batuan, Italian eta Belgikan, besteak beste, kontratu garrantzitsuak irabazi baitira.\nBeraz, CAFen aurtengo 4 hileotako kontratazioaren kopurua 350 miloi eurora igo da, berrikitan irabazitako kontratuak barne, hala nola, Bartzelonako Metroa, Gasteizeko Tranbiak eta Napoliko Metroaren handitzea bezalako proiektuak. Honek guztiak, Enpresako eskari-zorroa inoizko kopuru handienetik hurbil jarri du 2017ko bukaeran.


Diputatu frantziarrek erretreten adina atzeratzea onartu dute - GARA\nDiputatu frantziarrek erretreten adina atzeratzea onartu dute\nErretreta adina atzeratzeko erreformak lehen urratsa gainditu zuen atzo Asanblea Nazional frantziarrean UMPko botoei esker. Asteartean hasitako eztabaida gau osoan zehar luzatu zen. Hori bai, legebiltzarreko presidenteak erreformaren kontrako jarrera azaldu zuten diputatuei hitza kendu eta eztabaida moztu zuen, bozketa aurreratzeko. Kanpoan protestan aritu ziren milaka herritarrek eta sindikatuek erreforma bertan behera geratzea lor dezaketela uste dute.\nNicolas Sarkozyren Gobernuak aurkeztu duen pentsioen sistemaren erreformak lehenengo urratsa gainditu zuen atzo Asanblea Nazionalean UMPk duen gehiengoari esker. Erreformak erretretaren adina 60 urtetik 62ra atzeratuko du.\nErreformak 329 aldeko boto eta 233 kontrako jaso zituen; horrenbestez, aurrera egiteko beharrezko 282 botoen muga gainditu zuen. Bozketa erraz irabazi arren, eztabaida beroa izan zen diputatuen artean. Asteartean 16.00etan hasitako eztabaida gau osoan zehar luzatu zen.\nLuzapenak luzapen, Bernard Accoyer Asanblea Nazionaleko presidente eta UMPko kideak erreformaren kontrako jarrera zuten legebiltzarkideen azalpenak moztu zituen. Asanblea Nazionaleko arauen arabera, bost minutu dituzte diputatuek eman behar duten botoa azaltzeko. Aldiz, eztabaida hasi eta ordubetera, diputatuen azalpenak legebiltzarraren funtzionamendua gelditzeko �trikimailuak� zirela erabaki zuen presidenteak; hala, �erreforma jada nahiko eztabaidatu dugu� esan eta hitza kendu zien diputatuei.\nEgoera ikusita, eztabaida izugarri berotu zen. PSko diputatuek Accoyeren dimisioa eskatu zuten eta �estatu kolpea� oihuka ere hasi ziren. Martine Aubry PSko eledunak salatu zuenez, �legebiltzarraren lana oztopatzen duen herri bat ez da errepublika bat�. PSko diputatuek bandera frantziarraren hiru koloreak zeramatzaten bandak ere jantzi zituzten sinbolikoki. Erretreten erreforma Senatuan eztabaidatuko da orain urriaren 5etik aurrera.\nAsteartean, eztabaidarekin bat eginez, milaka pertsonek egin zuten protesta Asanblea Nazionalaren aurrean. Datorren irailaren 23rako greba orokorra ere deitu dute berriz ere sindikatuek.\n�Guda ez dago galduta�\nSarkozyren Gobernuaren egitasmoen aurkako bosgarren greba orokorra izango da irailaren 23koa. �Guda ez dago galduta�, nabarmendu dute sindikatuek eta ezkerreko alderdiek, eta, horren erakusle, irailaren 7ko greba egunean ia hiru milioi pertsona kalera atera zirela gogoratu dute.\nInkestek erreformaren aurkako jarrera gero eta hedatuagoa dagoela erakusten dute. Bernard Thibault CGT sindikatuko buruaren esanetan, �garaipena aurreikustea ez da ametsa�. Aldiz, Senatuan lege asmoa aldatzeko �aukera txiki bat� besterik ez dagoela esan zien atzo Sarkozyk UMPko senatariei bilera batean.\nErretretaren gutxieneko adina 62 urtera atzeratuz, Gobernuak behar duen finantzazioa lortu nahi du. Izan ere, 2030. urtera arte 70.000 milioi euro beharko dituela aurreikusi du.\nErreforma bultzatu duen Eric Woerth Lan ministroa oso egoera zailean da uneotan Betttencourt auzia dela eta. L'Oreal kosmetiko enpresaren oinordekoa den Liliane Bettencourten aferan influentzia-trafikoa eta alderdien legez kanpoko finantzazioa nahasten dira. Asanblea Nazionaleko eztabaidan Jean-Marc Ayrault PSko eledunak esan zuenez, Woerth �krisi moral eta politiko baten ikurra� bihurtu da.\n�Estatu kolpea� salatu eta Asanblea Nazionaleko presidentearen dimisioa eskatzen zuten oihuak entzun ziren Bernard Accoyerrek erreformaren aurkako botoaren zergatiak azaldu nahi zituzten diputatuei hitza kendu ostean.\n�Presi�n sindical� a los diputados de la UMP en Ziburu y Biarritz\nNo es habitual que los sindicatos interpelen a los electos en sus sedes o locales pero ayer, trabajadores y representantes de pr�cticamente todo el arco sindical de Ipar Euskal Herria se concentraron ante las sedes de la UMP de Biarritz y Ziburu para �presionar� a los diputados Jean Grenet y Daniel Poulou y al senador Didier Borotra.\nLa petici�n es clara: que no acepten la ley de reforma de la jubilaci�n que en estos momentos se debate en Par�s.\nEl pr�ximo jueves reiterar�n su petici�n en las calles de Baiona en la que ser� la sexta convocatoria unitaria del a�o. A.M.


Lur zabaletan - Aingeru Epaltza - 111 Akademia\nIzenburua: Lur zabaletan\nPello goseak ernatu du. Etxean zegoela ari zen ametsetan, eta bildots izterra, amak prestatua, mau-mau iresten ari zela. Ezpainak milikatu ditu bildotsaren zaporea ez galtzeko, baina ez, ezpainetan, ahoan, ezaren zapore ozpina baizik ez da.\nSumindua, begiak ireki ditu.\nEguzkiak ez du oraindik zelaiaren zabala argitu. Inguruan, hots bakarra haizearen txistua da. Pelloren ondoan, Mixel eta Pettiri zurrungaka daude beti. Haiek iratzarri gabe, kanpamendu ondoko errekaskara abiatu da edan-garbiketak egitera. Tripak marmarka ari zaizkio. Laugarren eguna dute jan gabe. Hala segituz gero, zaldia eta mandoa eraman beharko dituzte zartagira, baina animalia horien laguntzarik gabe nekez ailegatuko dira Kaliforniara. Eta haiek Kaliforniara iristeko asmoz utzi zuten Euskal Herria eta Amerika honetara etorri.\n2014/06/3 11:03 am\nGazteei zuzendutako liburu honetan, euskaldun baten abenturak eta desbenturak ezagutu daitezke. Euskalerria “pobre” zenean, hemengo jendeak, egun etorkinak etortzen diren bezala, hemendik alde behar izan zuen. Liburu honek sikiera etorkinak errespetuz tratatzeko balio badie gazte horiei, ez dago batere gaizki.\nIstorio bitxi bat testuinguru ez ohiko batean eta pertsonaia oso arraroak. Euskal munduari dagokionez batez ere. Batzuetan sinesgarritasun falta nabaritu izan dut (adibidez pertsonaia bat hiltzat ematen denean eta liburuak aurrera egin ahala beste pare bat alditan agertzen denean). Arrazoi nagusi horrengatik istorioa errealitatearen eta fikzioaren arteko bide ilun batean gelditzen da. Hala ere, esan beharra daukat denbora entretenituta igaro nahi baldin bada liburu hau aukerakoa dela. Baina hala ere, berriro errepikatuko dut, zerbait falta zaio erreala izateko (agian garaiari buruzko dokumentazio lan hobea edo pertsonaia desberdin batzuk).\n2014/04/28 9:23 am


Euskararen azken bidegileak | Kultura | Berria\nEuskararen azken bidegileak\nJoxe Arratibel, Miren Jone Azurza, Jose Luis Alvarez Enparantza 'Txillardegi' eta Xole Erbitiren bizitza eta lana jaso dituzte Bidegileak bilduman. Lau biografiokin amaitu du egitasmoa Eusko Jaurlaritzak\nAmaierara ailegatu da Bidegileak bilduma. Eusko Jaurlaritzak 1987an jarri zuen abian proiektua, euskalgintzan nabarmendu diren norbanakoen eta taldeen biografia laburrak jasotzeko helburuarekin, eta, orduz geroztik, launa liburuxka biltzen dituzten 68 sorta argitaratu ditu. 272 biografia orotara. Azkenekoak atzo bertan aurkeztu zituzten: Joxe Arratibel Zurutuza. Kontalari aparte, ahozkotasunaren gordailu paregabea —Miel A. Elustondok idatzia—, Miren Jone Azurza Aristegieta. Kazetari aitzindaria —Elixabete Garmendia—, Jose Luis Alvarez Enparantza 'Txillardegi'. Gizon polifazetikoa eta intelektual osoa —Jose Luis Ormaetxea Lasaga Txipi— eta Xole Erbiti Arbilla. Lehen euskara teknikaria —Alberto Barandiaran—.\nBidegileak bildumako azken-aurreko hiru sortak 2013an argitaratu zituen Jaurlaritzako Kultura eta Hizkuntza Politika Sailak, eta orduan bukatutzat eman zuen egitasmoa. Nolanahi ere, azkeneko sorta bat, lau biografia biltzen zituena, argitaratu gabe gelditu zen garai hartan, eta, atzo Estibaliz Alkorta Jaurlaritzako Euskara Sustatzeko zuzendariak aitortu zuenez, Garmendiaren ekinari esker kaleratu dute orain.\nBidegileak bilduma asmo jakin eta zehatz batekin jaio zen: euskalgintzan aitzindari izan diren pertsona eta taldeen pentsaera, bizitza eta lana ezagutaraztea. «Ezin dugu ahantzi nondik gatozen , ezta nor garen ere. Eta horretarako tresna ezin hobea da Bidegileak bilduma», adierazi zuen Alkortak, eta gaur egungo belaunaldientzat ere baliagarria izan daitekeela gaineratu: «Belaunaldi berriek horren bidez aukera izan dute euskararen bilakaeraren berri izateko». Hain zuzen ere, Alkortak nabarmendu zuen «euskara batuak eta euskararen erabilerak hezkuntzan, hedabideetan, administrazioan eta gizarteko beste esparruetan» izandako garapena azken 30 urteetan erakunde publikoek eta euskalgintzak euskara biziberritzeko egindako lanaren emaitza direla .\nBidegileak bildumako lehen zuzendaria Joseba Intxausti izan zen, eta gero Mikel Atxagak eta Jerardo Elortzak hartu zuten beren gain lan hori.\nOrain arte argitaratutako liburuxka guztiak bezala, formatu fisikoan atera dituzte (2.300 ale), eta euskadi.eus webgunean ere eskura daude aleen PDFak.\nJoxe Arratibel Zurutuza\nKontalari aparta, ahozkotasunaren gordailu paregabea\n(ATAUN, 1923 - ESTIBALIZ, 2011)\nIdazle eta fraide beneditarra, Joxe Arratibel Zurutuza «kontalari aparta» izan zen, Miel A. Elustondo biografiaren egilearen iritziz. Ataunen jaioa (Gipuzkoa) 1923an, hainbat urtez Estibalizko fraidea izan zen. Haurtzaroan etxeko eta auzokoengandik ipuin zahar asko entzun eta ikasi zituen, eta, Jose Maria San Sebastian Latxaga apaizak eskatuta, istorio horiek idazten hasi zen. Hain zuzen ere, Kontu zaharrak (La Gran Enciclopedia Vasca, 1980) liburuan bildu zituen ipuin haietako asko. Handik aurrera beste hainbat liburu argitaratu zituen: Mari Xor eta beste, Dirua neurtzeko ontzia... 2008an plazaratu zuen Izugarriak (Pamiela), bere azken lana. «Desagertzeko zorian dagoen kontalarien espezieko kide miresgarria izan zen».\nEgilea: Elixabete Garmendia\nEuskarazko kazetaritzan aitzindaria izan zen Miren Jone Azurza, «lehenengo emakume kazetari tituluduna», Elixabete Garmendia haren biografiaren egileak azpimarratu duenez. Aitzindaria izan zen «halabeharrez»; edo, Garmendiak dioenez, «aitzindari izaten asmatu zuen».\nZeruko Argia astekariaren zuzendari izan zen 1969tik 1975era, eta garai hartan hasi ziren aldizkarian idazten Luis Alberto Aranberri Amatiño eta Mikel Atxaga. 1977an, Deia egunkari sortu berrira pasatu zen, eta han Juan Olalde ezizenarekin sinatutako iritzi artikuluak idatzi zituen. Gero, 1990etik 1996ra, Jose Maria Setien Donostiako gotzainaren prentsa arduraduna izan zen.\nOhorezko euskaltzain izendatu zuten.\nGizon polifazetikoa eta intelektual osoa\nEgilea: Jose Luis Ormaetxea Lasaga\nAlderdi asko jorratu zituen Jose Luis Alvarez Enparantza Txillardegi-k, eta haiei guztiei erreparatu die Jose Luis Ormaetxea Lasagak haren biografian. «Politika kontuak aipatu ditugu, baina ezin dugu ahaztu Txillardegiren motor nagusia hizkuntza zela, euskara. Esango nuke euskara dela bere lan, borroka eta jarduera guztien gunea».\nOrmaetxeak berak harremana izan zuen Txillardegirekin, eta gogoratu du bere ideiak defenditzeko orduan «gogorra» zela, «erradikala Sartreren bidean», baina baita izaera apal eta samurrekoa ere. Bestalde, harekin bi bidegabekeria egin direla iritzi dio: «Euskaltzain oso ez izendatu izana eta Gasteizko filologia fakultatean irakasle aritzeko aukera eman ez izana».\nXole Erbiti Arbilla\nLehen euskara teknikaria\n(ULTZAMA, 1942 - IRUÑEA, 2009)\nEgilea: Alberto Barandiaran\nIrakasletzan eta Zuzenbidean lizentziaduna zen Xole Erbiti, eta Nafarroan sortutako Euskara Atalaren lehen euskara teknikaria izan zen, 1973tik aurrera. Frankismoaren azken urteak ziren, eta ordurako Nafarroako Diputazioa euskarari gutxieneko berme instituzionala emateko ahalegina egiten hasia zen, Pedro Diez de Ulzurrunek, Jose Maria Satrustegik eta Miguel Javier Urmenetak egindako lanaren ondorioz.\nErbitiren biografiaren egile Alberto Barandiaranek gogoratu du euskara teknikari gisa irakasleentzako ikastaroak prestatu zituela, sortzen ari ziren ikastolek eta eskola publikoetan euskaraz ordu batzuk emateko hizkuntza ondo zekiten irakasleak behar zirelako.\n«Hau deserosotasun baten kronika da»\nBarruan sentitzen zuen ekaitza aztertzeari ekin, eta 'Galerna'-z erditu da artista. Bere identitateari eta gizarteari buruz galdezka hasi, eta hamaika galdera berri sortu zaizkio. Tabakaleran ditu ikusgai; liburuan ere eman ditu. Erantzun bila segitzen du.\nAzken gizakia gizakiaren azkenean\nOtsailean 170 urte izango dira Mary Shelley hil zela. 'Frankenstein' du lanik ezagunena, baina, 2021 honetan, merezi du haren beste lan bati ere erreparatzea, lotura garbia baitu 2020tik mundua hartua daukan pandemiarekin.\nSNPk dio «legezko galdeketa bat» egingo duela Londresek ezezkoa ematen badu ere


Labayru Gaur 326\nBadator Botabaren bigarren edizinoa\nBueltan da BOTABA lehiaketea. Euskal esamoldeen erronkak ahalik eta gazte gehienengana heltzea dauka helburu aurten be. Horretarako, indarbarrituta, barrikuntzakaz eta gogotsu dator bigarren edizinoa.\nBeste behin be, Labayru Fundazioak Gaztea irratia izango dau bidelagun erronka honetan, baina ez da kolaboratzaile bakarra izango. Zuriñe Hidalgo, Alex Sardui eta Aritz Aduriz euki ebazan iaz erronka horretan bidelagun, eta aurten Botabak enbaxadoreak eukiko dauz, lehiaketa Euskal Herriko zein mundu zabaleko jentearengana heltzen laguntzeko. Hain zuzen be, Iban Garcia youtuberrak, Aitziber Garmendia aktoreak eta Isma Pereira El Conquistador del Fin del Mundo saioko lehiakide ohiak etenbako jarraipena egingo deutsie lehiaketeari euren Instagram kontuetatik.\nGazteentzat eta hain gazte ez diranentzat diseinauta dago lehiaketa, eta gaiak ipini beharrean, kategoriak dakarz aurten Botabak. Azaroan hasiko da lehiaketa, eta parte-hartzaileek gura beste bideo aurkeztu ahal izango dabez, gura beste kategoriatan. Igaz 20 segundora mugatu zan bideoen iraupena, baina oraingoan ez da mugarik ipiniko.\nIgazko markak haustea da aurtengo erronka nagusietakoa. 50 bideo lehiatu ziran igaz, hainbat ekarpen batu ziran Labayru Hiztegi Fraseologikorako, eta gazteak euskerearen erabilera naturala eta jatorra oinarri dituan proiektuan inpliketea lortu zan.\nHile biko epean, webguneak 8.800 bisita baino gehiago euki ebazan. Bisitari gehienak 18 eta 34 urte bitarteko gazteak izan ziran. Promozino spotek 41.000 ikustaldi izan ebezan, eta Instagramen, astean 2.000 bisita eta 16.000 interakzinotik gora euki ebazan Botaba kontuak.\nLehiaketak iazko mailari eutsi gura deutso eta parte-hartzaileentzako sari ederrak dakarz oraingoan be. Kategoria desbardinak bereiziko dira eta sari bat emongo da bakotxean; sari nagusia, aurten be, lau lagunentzako bidaia izango da. Igazko laukote irabazleak lau egun egin ebazan Budapesten.\nInstagramen egingo da lehiaketa, baina Facebook eta Twitter kontuetan be egin leiteke beronen jarraipena. Gainera, www.botaba.eus webgunean be euskal esamoldeen erronkaren nondik norakoak eta informazino eguneratua kontsultau leitekez.\n• Vuelve Botaba, con novedades en su segunda edición


Play-Offetara hurbiltzeko balio duten garaipenak | Federación Vizcaína de Baloncesto – Bizkaiko Saskibaloi Federazioa | Todas las informaciones del baloncesto vizcaíno federado y escolar. Bizkaiko Saskibaloi federatuaren eta eskolaren berri guztiak hemen\nHome » Berriak, Nagusiak » Play-Offetara hurbiltzeko balio duten garaipenak\n(ARGAZKIA: ACB Photo/J. Alberch)\nOrokorrean jardunaldi ona izan da gure taldeentzat, izan ere RETAbet Bilbao Basket, Ametx Zornotza eta Santurtzik lorturiko garaipenek play-offetean sartzeko aukera ematen die.\nIrabazi beharra zegoen eta horrela egin zen. RETAbet taldeak laugarren garaipena eskuratu zuen jarraian eta play-offetara sailkatzeko aurkari zuzen baten aurka eta etxetik kanpo. Hasieran 16-21eko abantaila lortu zuten. Bizkaitarrek hirunaka gehitzen joan ziren eta Cvetkovic efektua geldiaraztea lortu zuten. Atsedenaldira 34-42. Erreboteetan eta hirukoetan bikain zebiltzan bilbotarrak eta Munbru oso indartsu zegoen, horri esker abantaila 38-53era handitu zen. Manresa pixkanaka aldea murrizten hasi zen eta minutu eta erdia falta zenean 77-80ra hurbildu zen. Momentu horretan Mumbruk hiruko bat lortu zuen eta kataluniarrek ezin izan zioten buelta eman.\nLointek Gernika Bizkaiak bere lehendabiziko partidua jokatu zuen Carter gabe eta nahiz eta irabaztetik gertu egon, ez zuen saririk jaso. Partidu dinamikoa izan zen, talde biek aurkarien saskiratzeei erantzuten zuen. Aipatzekoak Knight eta Asurmendiren jokoa. Gernikarren defentsa lan hobea egin zuten eta atsedenaldira 39-37 heldu ziren. Atsedenaldiaren ostean defentsak eta Sandricek Lointek partiduan sartuta jarraitzea lortu zuten baina partidua amaitzeko 4 minuturen faltan Parks agertu zen eta Gernikarrak esku hutsik bueltatu behar izan ziren.\nHirugarren partidua jarraian irabazi zuten Zornotzarrek. Oraingo garaipen hau Andaluzian lortu dute eta gora begira jarri dira, Moron taldearekin berdinduta.Partidu osoa aurretik egon eta gero 7 segundoren faltan berdintzea lortu zuen Moronek Javi Marinen hiruko bati esker. Hutsartea eskatu zuen miel Garitaonandiak. Alboko sakea erasoan, Iker Salazarrek baloia Dani de la Ruari eman eta horrek hiruko bikain bat lortu zuen.Segundo bat eta lau hamarreko geratzen diren jokatzeko. Rafa Rufianrek hutsartea eskatu zuen. Leo Cizmicek jarti baina Iker Salazarrek tapoi bate gin eta garaipena Zornotzarrentzat.\nGDKO Ibaizabalak aukera paregabea lortu zuen Igoera Fasea borrokan ariko diren taldeei jarraitzeko. Partidua ondo hasi baitzuten ere,2-13, ADBA pixkanaka hobetzen joan zen eta amaiera ero bat eman zen. Jaurtiketa libreek 65-62 jarri zuten markagailuan eta azken posesioa GDKOrentzat zen. Saskiratzea lortu zuten baina ez hiru puntutakoa eta esku hutsik itzuli zen Estitxu Ibarretxeren taldea.\nLuzapena behar izan zen baian CB Santurtzi SK taldeak garaipen garrantzitsua lortu zuen Easoren aurka.Hasiera ona izan zuten bizkaitarrek 12-17ko aldea lortuz.Donostiarrek garaiz erantzun zuten eta atsedenaldira 35-29 iritsi ziren. Joan etorriko partidua zen eta bost minuturen faltan 54-49 markagailuan. Urduritasuna nagusi zen azken segundoetan, Easok bi saskiratze huts egin zituen eta luzapenera jo zuten. Santurtzi hobeto iritsi zen donostiarrekin alderatuz eta Eizmendi kanporatu zegoen.Santurtzik 20 segundoren faltan eta 79-77 galtzen zihoala hirukoa bilatu zuen eta baita aurkitu ere. Garaipena Bizkaira.\nERREGE KOPA BSR: Bidaideak taldeak burua gora esan dio agur kopari finalerdietan (86-76) Hurrengo sarrera :


Batasunaren agurra - GARA\nBatasuna izeneko indar politikoaren agurraren une honetan, batasunaren indar politikoa azpimarratu beharra dago. Kritikaren eta batasunaren arteko oreka izanen da etorkizunaren gakoetako bat\nLurrikara izugarria gertatu da Euskal Herrian. Aurreko garaietako hainbat joera aldarazi eta aro politiko berrira abiatu da gure herria. Espainiar eta frantziar estatuek sinetsia zuten zepoan ezarririk gintuztela eta oraingoz ez dute ulertu nola egin dugun ihesi irteerarik ez omen zuen zulo horretatik.\nNiri ere kostatu zait gertatu dena irenstea, alimaleko aldaketak gertatu direlako une laburrean. Ez gaude, edonola ere, mirakulu baten aitzin. Ongi hartutako erabakiak eta jendearen lana dira gakoak. Eta espainiar eta frantziar estatuen harrokeriak lagundu du, sobera goiz ospatu baitzuten lortuta ez zuten garaipena.\nEgindako apustuek, amildegira eramaten gintuen ibilbide okerra zuzendu eta egokitu zuten. Ez dut uste gure buruarekin gezurretan ibili behar dugunik: norabide aldaketa zorrotza behar zen, bide makurretik gindoazelako. Orain, berriz, oso bestelakoa da egoera. Argia eta iluna, jakina, alde onuragarri eta jende batzuen ustetan kritika merezi duten joera eta erabakiak agertzen direlarik. Baratzean denak ez dira loreak. Baina baratzea dugu, ez deser- tua. Eta ezker abertzaleak hainbat urtetan segitu zuen estrategiak desertura ginderamatzan. Orain, berriz, urrats berriak egiteko baldintzak sortu ditugu, beste batzuekin batera gure herria aldaketa baten atarian jarriz.\nGaur egungo egoera edota egun hartzen diren erabakien edozein kritikak, ene ustetan, aipatutakoa hartu behar du aintzat. Hainbat erabaki hartzeko erak, gauzatzeko moduak, kritiken aurreko jarrera batzuk, ez dira batzuen gustukoak izan. Hainbat kasutan, ezta nire gustukoak ere. Eta? Zer da mugimendu politiko batekiko atxikimendua? Zer da ideia batzuekiko konpromisoa? Kasu guzietan, forma guziekin, hitz guzien inguruan ados egotea? Ez, ez dut nik hola ikusten, bederen. Ez nuen ere horrela ulertzen aurreko hainbat unetan, hartzen ziren erabakiekin (hobe esanda, hartzen ez zirenekin) askoz ere kritikoagoa nintzelarik.\nBaina zerbait argi gelditu baldin bada urteotako ibilbide emankor honetan, ahalegin komunaren garrantzia da. Kritika ezin da inoiz lan komunari ihes egiteko aitzakia izan. Kritika ezin da inoiz ere auzolanaren gainetik interes indibiduala jartzeko parada bilakatu. Kritika, ona ez ezik, ezinbestekoa ere bada. Kritikarik gabe ez gara inora iritsiko. Kritikak ahalbidetu zuen lurrikara, estrategiaren egokitzapenaren gakoa izan zelako. Baina kritikak min egiten du subjektu komuna arriskuan jartzen duenean. Horregatik, Batasunaren desagerpena iragarri den honetan, komeni da oroitzea elkarrekin iritsi garela hona. Elkarrekin jarraitzeko determinazioak indartu gaitu, une latzenetan ere. Elkarrekin, eztabaidatzen ari ginenean ere, jarraitu dugu bidean, norabidea elkarrekin aldatuz. Izan ere, aro berria ez da soilik azken urteotako urratsen fruitua, hamarkadetako borrokaren ondorioa baizik.\nBatasuna izeneko indar politikoaren agurraren une honetan, batasunaren indar politikoa azpimarratu beharra dago. Kritikaren eta batasunaren arteko oreka izanen da etorkizunaren gakoetako bat. Espainiar eta frantziar nazionalistek badakite, eta batasuna eta kritika elkarren kontra jartzen lagunduko dute, zalantzarik gabe, lurrikara neutralizatu nahian.


1.600 pertsonek Baskonia-Alaves Taldearen bihotza osatzen dute - Saski Baskonia\n1.600 pertsonek Baskonia-Alaves Taldearen bihotza…\nBuesa Arenako kantxa izan da Baskonia-Alaves Taldeko argazkiaren eszenatokia. Taldeko 1.600 kideen ordezkari bezala, mila lagun inguru batu dira bertan, ordezkari instituzionalak barne. Baskonia-Alaves Taldearen bihotzak inoiz baino indartsuago egiten du taupada.\nGasteizko eta Arabako Lurralde Historikoko ordezkari instituzional gorenak -Gorka Urtaran alkatea, Ramiro Gonzalez Ahaldun Nagusia eta Pedro Elosegi Batzar Nagusietako presidentea- lehen lerroan izan dira Saski Baskoniako presidente eta agintari nagusiaren eta Deportivo Alaveseko presidentearen alboan, Josean Querejeta eta Alfonso Fernandez de Troconiz alegia.\nHauekin batera, gainontzeko ordezkari instituzionalek, bi klubetako zuzendariek, KIROLBET Baskoniako eta Deportivo Alaveseko lehen taldeetako jokalariek, bi erakundeetako langileek, eta BAKH Kirol Hiriko zein Onalan zerbitzu-enpresako kide guztiek koliseo baskonista bete dute.\nBaskonia-Alaves Taldea zazpi erakundek osatzen dute (Saski Baskonia, Deportivo Alaves, Bakh, 5+11 Fundazioa, Onalan S.L., NK Istra eta Buesa Events) eta guztira 780 lanpostu zuzen sortzen ditu, horietatik %10 baino gutxiago kirolari profesionalak izanez.\nAzken urteotan nabarmen hazi den giza-taldeak, azken bi denboraldietan %12 baino gehiago hain zuzen, engranaje konplexu honen funtzionamendua ahalbidetzen du. Hauen lanaren bitartez, bi erakunde historiko hauek Araban sendo errotuta jarraitzen dute arabar gizartearen pertenentzia sentimendua sinbolizatuz.\nBi kluben etorkizuna harrobiaren esku dago. Hori dela eta, Deportivo Alaves eta Saski Baskoniako behe-mailetako eta eskoletako kideak ere argazkian egon dira, senior adinetik 6 urtera arteko 800 gazte baino gehiago. Halaber, harrobiko estrukturaren parte diren 80 entrenatzaileek ere parte hartu dute argazkian.\nBaskonia-Alaves talde gaztearen ilusioaren zein anbizioaren ordezkari diren mila pertsona inguruk, Gasteiz hirian eta Arabako lurralde historikoan punta-puntako bi kirol-erakunde hauekiko dagoen harrotasun sentimendua sinbolizatu dute.


“Genero-praktikak” tailer sorta, Oiartzungo Ehuntze espazioan - Nontzeberri\nHasiera/ESZENA/“Genero-praktikak” tailer sorta, Oiartzungo Ehuntze espazioan\n“Genero-praktikak” tailer sorta, Oiartzungo Ehuntze espazioan\nLiteratura, argazkigintza eta antzerkia ardatz, Genero-praktikak sormen tailerrak jarri dituzte martxan Oiartzungo Ehuntze espazioan. Idoia Beratarbide Arrietak gidatzen duen sormen espazioa da Ehuntze, bertan du habia Metrokoadroka kolektiboak ere. Abenduaren lehen egunean hasiko dira.\nEurek honela azaldu digute, “Abendua eta urtarrilean helduentzako sormen tailer praktikoak antolatu ditugu, Genero-praktikak lelopean, Oiartzungo Udala eta Oiartzungo Antzerkizaleekin elkarlanean. Helburua, gai bat ardatz gisa hartu eta sormenetik murgiltzea, gozatuz eta begirada kritikoa landuz”.\nAbenduaren 1ean (ostirala) 18:00etan izango da lehena: Irakurketa-ariketak eta genero-sorkuntzak, Iratxe Retolazaren eskutik. Hurrengoa abenduaren 15ean izango da: King Kong teoria liburua, Ainara Lasaren eskutik. Urtarrilaren 2tik 5era antzerki intentsiboa antolatu dute: Miren Gaztañaga, Ainara Gurrutxaga eta Metrokoadrokako kideak irakasleak izango dira, eta hiru antzezlanekin arituko dira (King Kong Neska, Mr. Señora eta Stereo).\nBeste aldetik, Miss Karaoke lana ikusteko aukera izango da abenduan. Abenduaren 2an (20:30) Kultur Leioan (Udagoieneko ostera) eta abenduaren 3an (19:00) Errenteria/Oreretako Niessenen. “Igandekoa saio berezia izango da: emanaldiaren ostean zizka-mizka eta solasaldia egongo da antzokiaren atarian publikoarekin, Dejabu Panpin Laborategiak gidaturik. Hauxe izango da udazkeneko biraren amaiera”\n“Begi Belarri” zinema zikloan “Gure sorlekuaren bila” dokumentala\nNikki Corvett & The Romeos taldeak Hondarribian joko du abenduan


“Euskaraz bizi nahi dut” film labur lehiaketa aurkeztu dute Zinemaldiak eta Kontseiluak | Kontseilua\nDonostia Zinemaldiak eta Kontseiluak “euskaraz bizi nahi dut” film labur lehiaketaren edizio berria aurkeztu dute. Aurten ere bi atal izango ditu, profesionalena eta amateurrena, eta guztira 5.000 euro baino gehiago saritan. Lanik onenak Donostia Zinemaldiaren 63. edizioaren baitan proiektatuko dira.\nGaur goizean Donostia Zinemaldiak eta Kontseiluak “Euskaraz bizi nahi dut” film labur lehiaketaren 4. edizioa aurkeztu dute. Aurkezpenean Kontseiluko idazkari nagusiak, Paul Bilbaok, eta Donostia Zinemaldiko zuzendariak, Jose Luis Rebordinosek, parte hartu dute.\nPaul Bilbaok azken urteotan Kontseilua sustatzen ari den “euskaraz bizi nahi dut” dinamika eta dinamika horren baitan kokatzen den film labur lehiaketaren nondik norakoak azaldu ditu.\n“Lehiaketaren helburu nagusia “euskaraz bizi nahi dut” ideia hedatzea da, ideia hori ikus-entzunezkoen bidez kontatzea. Era berean, gero eta zinegile gehiagok ideia bere egin dezaten, beren lanetan ideia hori gara dezaten nahi dugu” adierazi du Bilbaok.\nAzken finean, horixe bera da “euskaraz bizi nahi dut” dinamikaren helburua “gero eta norbanako gehiagok ideia hori bere egin dezala, alegia, gero eta jende gehiagok euskaraz bizitzeko hautua egin dezala, dakitenek hitz eginez eta ez dakitenek ikasiz” gehitu du Kontseiluko ordezkariak.\nBada, film labur lehiaketara aurkezten diren lanek helburu hori bete beharko dute. Paul Bilbaok adierazi duenez “film laburrek euskaraz bizitzeko nahiari buruz hitz egin dezaten nahi dugu: zergatik egiten dugun hautu hori, nolako oztopoak izaten ditugun, sentitzen ditugun pozak, eraikitzen diren konplizitateak… hori guztia eta gehiago kontatu nahi dugu aurkezten diren film laburren bidez”.\nAurtengo edizioaren oinarrietan berrikuntza garrantzitsuena laburren iraupena izanen da: aurkezten diren lanek ezingo dute 15 minutu baino gehiago iraun. Atalei dagokienez, iaz bezala, bi atal bereiziko dira, profesionalena eta amateurrena, eta egile bakoitzak erabakiko du bere lana(k) zein ataletara aurkeztu. Sariei dagokienez, guztira 5.000 euro baino gehiago banatuko dira (3.500 euro profesionalen atalean eta 1.750 euro amateurren atalean) eta lanak aurkezteko azken eguna 2015eko abuztuaren 24a izango da.\nJose Luis Rebordinosek bestalde, euskararen erabilera eta normalizazioa sustatzeko honelako ekimenen garrantzia azpimarratu du. “Iaz Zinemaldian bertan ikusi genuen bezala, gero eta film gehiago egiten dira euskaraz eta horiek ikustera doazen ikusleak ere, gero eta gehiago dira. Dinamika hau sustatzen jarraitu behar dugu” adierazi du Donostia Zinemaldiko zuzendariak.\n“Oraindik lan asko dago egiteko baina iaz esan bezala `bidea ibilian egiten da´. Eta iaz pauso berriak eman zituen euskarazko zinemagintzak: Donostia Zinemaldiko sail ofizialean euskarazko bi film izan genituen, bat erabat euskaraz egina gainera (Loreak). Zerbait mugitzen ari denaren seinale” gaineratu du.\nIldo horretan, Rebordinosek adierazi duenez, “Euskaraz bizi nahi dut” film labur lehiaketarekin Zinemaldiak abiatu duen elkarlana pauso bat gehiago da, zinema munduan euskara sustatze aldera Zinemaldia garatzen ari den ekimenen artean bat gehiago.\nElkarlan horren erakusgarri, “Euskaraz bizi nahi dut” film labur lehiaketara aurkezten diren lan onenen proiekzioa eta sari banaketa ekitaldia Donostia Zinemaldiko 63. edizioaren baitan egingo dira, irailean. Era berean, Donostia Zinemaldiko zuzendaritza taldeko kide den Maialen Belokik film labur onenak hautatuko dituen epai-mahaian parte hartuko du.\nAgerraldiarekin amaitzeko eta epai-mahaiari dagokionez, Zinemaldiko edota Kontseiluko ordezkariez gain, zine zuzendari garrantzitsuek ere parte hartuko duela aurreratu dute antolatzaileek, besteak beste, Loreak filmaren zuzendarietako batek, Jon Garañok.\nAzkenik, lehiaketari buruzko informazio guztia ondorengo atarian aurki daitekeela gogoratu dute antolatzaileek:


AMEZKETA APP | Amezketa\nAMEZKETA APP: UDALAREN ETA AMEZKETARREN ARTEKO KOMUNIKAZIOA ERRAZTEN DUEN APLIKAZIOA.\nAmezketako Udalak mugikorrean erabiltzeko aplikazio bat eskeintzen die herritarrei: AmezketaApp, eta eskuragarri dago, interneta duen mugikorrean jarri daiteke, Apple-ekoappstore edo Android-ekoplaystore aplikazioen bitartez.\nAmezketaApp-aren bidez, teknologi berrien abantailez baliatu nahi da, udal erabakiak eta jarduerak are parte hartzailegoak izan daitezen. Gaur egun ia denek smartphone bat dute patrikan eta honek sekulako aukerak ematen ditu partaidetzaren ikuspegitik. Amezketako Udalak, honetaz baliatuta, herritarrekin harremana eta komunikazioa erraztu eta areagotu nahi ditu. AmezketaApp bidez, herritarrek Amezketako Udalak egiten dituen aurrerapenen eta onartzen dituen programen eta ekintzen berri izango dute, eta baitere, herritarrek bidaltzen dituzten intzidentziak atendituko dira. Horrela, esan daiteke AmezketaApp komunikazio-bide bat dela, Udalari bere eguneroko kudeaketan eta plangintzan erabakiak hartzen lagunduko diolako, eta guzti hau, gobernu onaren eta gardentasunaren printzipioetan oinarrituta.\nAmezketaApp-ek ondorengo funtzioekin eta partaidetzarako atalak ditu:\n– Galdeketak: Gipuzkoako Foru Aldundiko Partaidetza Zuzendaritzak egindako weborrira sarbidea jarriko da.\n– Gorabeherak: Udalari herriko edozein inzidentzi bidali ahalko da argazki eta geolokalizazio eta guzti. Momentu errealean udalean jasotako informazioa izango da eta honek Udalaren erantzuna azkarra izatea ahalbidetuko du.\n– Albisteak: Herriko edo udaletxeko albiste eta oharrak bidaltzeko erabiliko da. Aplikazioaren erabiltzaileek abisu bat jasok dezakete zerbait argitaratzen denean.\n– Udaletxeko web orrira sarbide zuzena: Aplikazioak ahalbidetzen ez duen beste edozein kontsulta edo tramite egin ahal izateko www.amezketa.euswebgunera sarbide zuzena izango du.\nUdalak AmezketaApp-aren funtzionamendu zehatzaren argibideak jasotzen dituen triptikoa argitaratuta dauka eta ondorengo estekan aurki dezakezu.\nAmezketaApp tresna bat da, bitarteko bat da, ez da helburua; helburua da tresna honen bitartez, goian esan bezala, Udala amezketarrei hurbiltzea, eta amezketarrak Udalari zuzentzeko bide bat gehiago izatea. Beraz, AmezketaApp erabiltzeko gonbitea luzatzen da Udaletik, herrigintzan aurrerapauso bat gehiago emateko.\nHemen dituzue AMEZKETA APP deskargatzeko loturak:


Diabetesaren Mundu Eguna\nDiabetesa metabolismo-nahasmendua da. Odoleko glukosa-maila (azukrea) behar denetik gora igotzea sortzen du. Egoera hori, pankreasak intsulina gutxi sortzen duelako da, eta intsulina da odoleko azukrearen maila kontrolatzen duena. Intsulina gutxiegi dagoela eta, zelulek ezin dute glukosa xurgatu, eta odol-ibilian gehiegizko kantitatea gelditzen da (hipergluzemia).\nDiabetesaren ondorio dira osasun-arazo larriak. Adibidez: kardiobaskularrak, begikoak, giltzurrunekoak, nerbioetakoak eta azalekoak. Tratamendu egokia jarraituz gero, eta bizitza osasuntsua edukita aurreko arazoak prebenitu daitezke edo agerrera atzeratu daiteke.\nBatez ere, bi diabetes mota bereizi daitezke:\nMota 1: haurtzaroan edo gaztaroan agertzen da, batez ere. Dena den, heldu eta zaharretan ere aurkitu daiteke. Ez dakigu zein den patologiaren jatorria; ez dakigu zergatik sortzen den erreakzio autoimmunea eta gorputzeko defentsek pankreaseko zelulak (intsulina sortzen dutenak) erasotzen dituzten. Diabetes-mota hau duten gaixoek, bizi ahal izateko, egunero jaso behar dute intsulina. Ez dira zehatz ezagutzen gaixotasuna sortzen duten arrisku-faktoreak, baina badakigu genetikak, sistema-immunologiak eta ingurugiroak pisu handia izan dezaketela bere garapenean.\nMota 2: kasu honetan, gorputzak intsulina kantitate desegokia sortzen du edo ez du bere funtzioa era egokian egiten. Diabetes kasuen %80 baina gehiago mota honetakoak dira, eta askotan pazienteak intsulina-tratamendua behar izaten du, aurreko motan gertatzen de moduan. Helduetan ematen da normalean, askotan loditasuna edo hipertentsioa izaten dutenetan; sintomarik ez dagoelako diagnostikoa egiteko zailtasunak egoten dira. Geroz eta gazte gehiago dago diabetes mota 2 daukatenak. Trastornoa azaltzen eragina izan dezaketen faktoreak: adina, elikadura txarra, jarduera fisiko eza edo familiaren aurrekariak. Haurdunaldiko diabetesa izan zutenentzat arrisku-faktore gehigarria izan daiteke.\nDiabetes-motaren arabera sintomak desberdinak izango dira. Dena den, eta orokorrean, bi sintoma mota izango ditugu:\nMota 1: gaixoa nekatuta sentituko da, eta denbora guztian izango du gernu egiteko gogoa, gose handia eta egarria. Pisua ere galdu dezake aurrekoa dela eta.\nGlukosa-maila oso altua denean, arnasketa-erritmoan eragina izan dezake, goragalea eta oka ager daitezke, estomakako mina eta abar. Kontrakoa ere gertatu daiteke: intsulina-tratamenduaren ondorio odolean dagoen azukrea baxuegia izatea. Horrela ondoregoa sintomak izango ditugu: dardara, ahultasuna, pilpirak, izerdia eta gosea.\nDiabetes mota 2 duten pertsonak sintomarik gabe egon daitezke lehenengo hilabeteetan, baita urteetan ere. Gaixotasuna zein den jakin ahal izateko odol-analisiaren bitartez egin daiteke. Dena den, gaixo batzuk kontuan hartu beharko diren ondorengo sintomak izan ditzakete: ikusmen lausoa, erekzioaren disfuntzioa, eta oin eta eskuen gogordura.\nDiabetesa baldin badut, zer egin dezaket nire osasun hobetze aldera?\nKirola egin: konplikazioak izateko arriskua gutxitzen du, gure ongizate metala ekartzen du eta abar.\nElikadura orekatua: askotarikoa, zuntzetan eta proteinetan aberatsa, gantzak alde batera utzi.\nSaihestu azukre finduen ohiko kontsumoa.\nAlkohola neurrian kontsumitu.\nEzagutu ezazu zein den jarraitu beharreko tratamendu farmakologikoa, eta zorroztasunez bete.\nEgin jatorduen ordutegi zehatza, egunero jarraitzeko modukoa.\nZaindu zure pisua, lodi bazaude batez ere.\nKontrolatu zure osasuna, eta, aldian-aldian, egin osasun azterketak.\nEgin odoleko glukosa-maila jakiteko analisiak zeure buruari, eta, behar izanez gero, zuzendu zure dieta, jarduera fisikoa edota intsulina-dosia.


Klarinete Maratoiaren balorazio positiboa . Noticias de Navarra\nKlarinete Maratoiaren balorazio positiboa\nZumaiako jaialdi honetan parte-hartzea azpimarratu dute eta zumaiarren harrera ere oso ona izan da\nZumaia- Abenduaren 13tik 17ra egindako Klarinete Maratoiaren balorazio “guztiz positiboa” egin dute antolatzaileek eta oso gustura agertu dira Sapere Aude Sinfoniettako kideak.\n“Jardunaldi desberdinak izan dira eta parte-hartzea ona izan da, aurtengo 16. edizio berezi honetan 70 lagunek baino gehiagok izena eman dute ikasle gisa eta honi gehitu behar zaio, musika bandako kideak, erakusketarako etorri ziren musika etxeetako profesionalak eta hainbat musika eskola zein kontserbatorietako irakasleak. Hala, 100 lagunen bueltan ibili dira bost egun hauetan klarinetearen aitzakian”, azaldu dute antolatzaileek. Ikasleen jatorriari dagokionez, zumaiarrez gain, Euskal Herriko hainbat txokotatik etorri dira: Donostia, Zarautz, Villodas, Mutriku, Irun, Gasteiz, Urretxu, Azpeitia, Aretxabaleta eta Legazpi, besteak beste.\nPublikoari eskainitako ekitaldietan ere jendearen harrera ona izan dela azpimarratu dute antolatzaileek, eta bitxikeria moduan honakoa aipatu dute: “kanpotar ugari inguratu dira eta guztiek eskerrak eman dituzte honako ekintzak aurrera eramateagatik”.\nAzkenik, aipatu dute azken urteotan laukote lehiaketaren kontzertuak indarra hartu duela. Hamabi laukotek eman zuten izena lehiaketan eta adinaren arabera banatutako hiru mailetan hartu zuten parte. Hala, 8 eta 12 urte bitarteko irabazleek Zumaiako ludotekan eskainiko dute kontzertua, 13 eta 16 urte bitartekoek Zumaiako gaztetxolan, eta 17 eta 20 urte bitarteko saridunek, berriz, 2018ko Zumaiako Musika Jaialdiari irekiera emango dion kontzertua eskainiko dute. - A.R.